GREEK SUPREME COURT DECISION

Decision ID: 516/2024
Decision Number: 516
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Δημήτριο Τράγκα, Κωστούλα Πρίγγουρη - Εισηγήτρια, Παρασκευή Τσούμαρη και Σταυρούλα Κουσουλού, Αρεοπαγίτες. Συνήλθε σε δημόσια συνεδρίαση στο Κατάστημα του στις 19 Ιανουαρίου 2024, με την παρουσία της Αντεισαγγελέως του Αρείου Πάγου Νίκης - Αναστασίας Μουζάκη, (γιατί κωλύεται η Εισαγγελέας) και του Γραμματέως Γ. Β., για να δικάσει την αίτηση του αναιρεσείοντος - κατηγορουμένου Κ. Γ. του Ι., κατοίκου ..., ο οποίος εκπροσωπήθηκε από τον πληρεξούσιο δικηγόρο του Νικόλαο Χατζηγιάννη, για αναίρεση της υπ' αριθμ. 97/2022 αποφάσεως του Πενταμελούς Αναθεωρητικού Δικαστηρίου. Το Πενταμελές Αναθεωρητικό Δικαστήριο, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος, ζητάει την αναίρεση της αποφάσεως αυτής για τους λόγους που αναφέρονται στην υπ' αριθμ. πρωτ. 6756/23 από 20.9.2023 αίτησή του, που καταχωρίστηκε στο οικείο πινάκιο με αριθμό 912/2023. Αφού άκουσε Την Αντεισαγγελέα η οποία πρότεινε να απορριφθεί η κρινόμενη αίτηση αναιρέσεως και τον πληρεξούσιο δικηγόρο του αναιρεσείοντος, που ζήτησε όσα αναφέρονται στα σχετικά πρακτικά.

Judges: Μαρία Λεπενιώτη, Δημήτριο Τράγκα, Κωστούλα Πρίγγουρη - Εισηγήτρια, Παρασκευή Τσούμαρη, Σταυρούλα Κουσουλού

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ E' Ποινικό Τμήμα Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Δημήτριο Τράγκα, Κωστούλα Πρίγγουρη - Εισηγήτρια, Παρασκευή Τσούμαρη και Σταυρούλα Κουσουλού, Αρεοπαγίτες. Συνήλθε σε δημόσια συνεδρίαση στο Κατάστημα του στις 19 Ιανουαρίου 2024, με την παρουσία της Αντεισαγγελέως του Αρείου Πάγου Νίκης - Αναστασίας Μουζάκη, (γιατί κωλύεται η Εισαγγελέας) και του Γραμματέως Γ. Β., για να δικάσει την αίτηση του αναιρεσείοντος - κατηγορουμένου Κ. Γ. του Ι., κατοίκου ..., ο οποίος εκπροσωπήθηκε από τον πληρεξούσιο δικηγόρο του Νικόλαο Χατζηγιάννη, για αναίρεση της υπ' αριθμ. 97/2022 αποφάσεως του Πενταμελούς Αναθεωρητικού Δικαστηρίου. Το Πενταμελές Αναθεωρητικό Δικαστήριο, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος, ζητάει την αναίρεση της αποφάσεως αυτής για τους λόγους που αναφέρονται στην υπ' αριθμ. πρωτ. 6756/23 από 20.9.2023 αίτησή του, που καταχωρίστηκε στο οικείο πινάκιο με αριθμό 912/2023. Αφού άκουσε Την Αντεισαγγελέα η οποία πρότεινε να απορριφθεί η κρινόμενη αίτηση αναιρέσεως και τον πληρεξούσιο δικηγόρο του αναιρεσείοντος, που ζήτησε όσα αναφέρονται στα σχετικά πρακτικά.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η κρινόμενη υπ' αριθμ. πρωτ. 6756/23 από 20.9.2023 αίτηση του Κ. Γ. του Ι., κατοίκου ..., οδός ..., για αναίρεση της υπ' αριθμ. 97/2022 απόφασης του Πενταμελούς Αναθεωρητικού Δικαστηρίου, που καταχωρήθηκε στο ειδικό βιβλίο στις 31.7.2023 και με την οποία ο αναιρεσείων κηρύχθηκε ένοχος για την αξιόποινη πράξη της πλαστογραφίας κατ' εξακολούθηση και καταδικάσθηκε σε ποινή φυλάκισης τριών (3) ετών ανασταλείσα επί τριετία, έχει ασκηθεί νομότυπα και εμπρόθεσμα (άρθρα 473 παρ. 2Α και 3, 474 ΚΠοινΔ). Επομένως είναι παραδεκτή και πρέπει να εξετασθεί περαιτέρω κατ' ουσίαν. Κατά το άρθρο 510 παρ.1 στοιχ. B' του ΚΠΔ, ως λόγος αναίρεσης της απόφασης μπορεί να προταθεί και η σχετική ακυρότητα που συνέβη κατά τη διαδικασία στο ακροατήριο και δεν καλύφθηκε. Περαιτέρω, από τις διατάξεις των άρθρων 320 και 321 παρ.1 στοιχ. δ και 2 του ΚΠοινΔ προκύπτει ότι ο κατηγορούμενος κλητεύεται στο ακροατήριο για να δικασθεί με επίδοση σ' αυτόν εγγράφου που περιέχει, μεταξύ άλλων, ακριβή καθορισμό της πράξης για την οποία κατηγορείται, και μνεία του άρθρου του ποινικού νόμου που την προβλέπει, ώστε να μπορεί να προετοιμάσει την υπεράσπισή του. Για τον ακριβή καθορισμό της αποδιδόμενης πράξης πρέπει να εντοπίζονται στο κλητήριο θέσπισμα τα καίρια και ουσιώδη μέρη της αξιόποινης πράξης και δεν είναι απαραίτητη η λεπτομερής παράθεση στοιχείων και περιστατικών. Η κλήση δε για την εμφάνιση ως προς την αξιόποινη πράξη πρέπει να αναφέρεται στο παραπεμπτικό βούλευμα. Κατά τα λοιπά πρέπει επίσης να περιέχει όσα και το κλητήριο θέσπισμα. Εξάλλου από το συνδυασμό των διατάξεων των άρθρων 172, 174 παρ. 2 και 175 παρ. 2 εδ. α' του ΚΠοινΔ προκύπτει ότι η ακυρότητα του κλητηρίου θεσπίσματος ή της επίδοσής του, η οποία είναι σχετική και αφορά σε διαδικαστική πράξη που κατ' ανάγκη επιδρά στο κύρος της διαδικασίας στο ακροατήριο και στην καταδικαστική απόφαση που θα εκδοθεί, πρέπει να προταθεί μέχρι να εκδοθεί οριστική απόφαση για την κατηγορία σε τελευταίο βαθμό (άρθ. 174 παρ.2εδ. β'). Απώτατο χρονικό σημείο, που μπορεί ο κατηγορούμενος να προβάλει την ακυρότητα του κλητηρίου θεσπίσματος στην πρωτοβάθμια δίκη και τις αντιρρήσεις του στην πρόοδο αυτής, για να μην καλυφθεί η υπάρχουσα σχετική ακυρότητα, είναι η έναρξη της αποδεικτικής διαδικασίας, που γίνεται με την έναρξη εξέτασης στο ακροατήριο του πρωτοβαθμίου δικαστηρίου οποιουδήποτε αποδεικτικού μέσου ή την όρκιση του πρώτου μάρτυρα (βλ. ΑΠ 285/2020). Στην προκειμένη περίπτωση ο αναιρεσείων με τον πρώτο λόγο αναιρέσεως προβάλλει την από το άρθρο 510 παρ.1 στοιχ. Β' ΚΠοινΔ σχετική ακυρότητα, που συνέβη κατά τη διαδικασία στο ακροατήριο, η οποία δεν καλύφθηκε, αφού παρά τις αντιρρήσεις του για την πρόοδο της δίκης και την προβληθείσα σχετική ένσταση στο πρωτοβάθμιο και στο δευτεροβάθμιο Δικαστήριο, δεν κηρύχθηκε άκυρη η επιδοθείσα σ' αυτόν κλήση με την οποίαν παραπέμφθηκε για να δικασθεί ενώπιον του πρωτοβαθμίου Δικαστηρίου για τα αδικήματα της πλαστογραφίας κατ' εξακολούθηση και της ψευδούς ανώμοτης κατάθεσης, λόγω του ότι δεν περιγράφονται σ' αυτή επακριβώς τα πραγματικά περιστατικά, τα οποία πληρούν την αντικειμενική υποκειμενική υπόσταση των αποδιδόμενων σ' αυτόν αδικημάτων και δεν γίνεται αναφορά των άρθρων του ποινικού κώδικα, που προβλέπει και τιμωρεί τα αποδιδόμενα εγκλήματα. Από τα έγγραφα της δικογραφίας, τα οποία παραδεκτά επισκοπεί ο 'Αρειος Πάγος για την έρευνα της βασιμότητας του ανωτέρω αναιρετικού λόγου προκύπτουν τα ακόλουθα: Με την υπ' αριθ. 31/2019 κλήση του Εισαγγελέα του Ναυτοδικείου Πειραιά, που επιδόθηκε ακολούθως στον αναιρεσείοντα - κατηγορούμενο, κλήθηκε ο τελευταίος στο ακροατήριο του Πενταμελούς Ναυτοδικείου Πειραιά, για τη δικάσιμο της 4/11/2019, προκειμένου να δικασθεί ως υπαίτιος: α) Πλαστογραφίας με χρήση κατ' εξακολοόθηοη (με ελάχιστο αριθμό μερικότερων πράξεων τις 19) από υπαίτιο που διαπράττει πλαστογραφία κατ' επάγγελμα με συνολικό όφελος και προξενηθείσα ζημία που υπερβαίνουν το ποσό των 30.000 ευρώ. β) Ψευδούς ανώμοτης κατάθεσης Για παράβαση των άρθρων που αναφέρονται στο υπ' αριθμ. 4/2019 Βούλευμα Δικαστικού Συμβουλίου Ναυτοδικείου Πειραιώς, το οποίο του επιδόθηκε την 13-3-2019. Ανακοινώνεται στον κατηγορούμενο ότι μπορεί να λάβει γνώση της δικογραφίας στο Γραφείο Προσδιορισμού του Δικαστηρίου τούτου. Μαζί με την κλήση αυτή δίνεται και αντίγραφο του με αριθμό 4/19 βουλεύματος του Δικαστικού Συμβουλίου του Ναυτοδικείου Πειραιά. ΚΑΤΑΛΟΓΟΣ ΜΑΡΤΥΡΩΝ ΠΟΥ ΘΑ ΚΛΗΤΕΥΘΟΥΝ 1) Γ. Κ. 2) Π. - Ξ. Χ. 3) Μ. Φ. 4) Ρ. Κ. 5) Γ. Χ. 6) Α. Α. 7) Σ. Κ. ΚΑΤΑΘΕΣΕΙΣ ΠΟΥ ΘΑ ΑΝΑΓΝΩΣΤΟΥΝ 1) Τ. Κ. 2) Γ. Ν. 3) Π. Ο. ΑΝΑΓΝΩΣΤΕΑ ΕΓΓΡΑΦΑ Όσα έχουν χαρακτηρισθεί στην δικογραφία ως αναγνωστέα. Πειραιάς 2-8-2019 Ο Εισαγγελέας Κατά την παραπάνω δικάσιμο ο παρών με τον συνήγορό του κατηγορούμενος πριν την έναρξη της αποδεικτικής διαδικασίας, πρόβαλε με έγγραφους αυτοτελείς ισχυρισμούς, αντιρρήσεις στην πρόοδο της διαδικασίας και ένσταση ακυρότητας της επιδοθείσας σ' αυτόν κλήσης, λόγω ανακριβούς καθορισμού των αξιοποίνων πράξεων ως και λόγω μη αναφοράς των άρθρων του ποινικού νόμου που προβλέπει και τιμωρεί τα αποδιδόμενα σε αυτόν αδικήματα. Την ένσταση αυτή το ανωτέρω Δικαστήριο απέρριψε με την υπ' αριθ. 238/2019 απόφασή του, ο δε κατηγορούμενος την επανέφερε με τον από 11.11.2019 ειδικό λόγο έφεσης. Το δευτεροβάθμιο Δικαστήριο Πενταμελές Αναθεωρητικό Δικαστήριο με παρεμπίπτουσα απόφασή του, που περιέχεται στην προσβαλλόμενη υπ' αριθ. 97/2022 απόφασή του την απέρριψε μετά από παράθεση σχετικής νομικής σκέψης, με το εξής αιτιολογικό: "Όμως, η επίμαχη κλήση αφενός διαλαμβάνει, ως εκ περισσού για το λόγο που αναφέρθηκε ανωτέρω, σύντομη περιγραφή των αποδιδόμενων πράξεων, αφετέρου, παραπέμπει στις κατηγορίες που περιγράφονται αναλυτικά στο υπ' αριθμ. 4/2019 βούλευμα του ΔΣ/ΝΠ, το οποίο (βούλευμα), επιδόθηκε δύο φορές στον κατηγορούμενο, για πρώτη φορά την 13η-3-2019 και για δεύτερη φορά, αφότου κατέστη αμετάκλητο την 6η-08-2019 μαζί με την επίμαχη κλήση. Από την επιτρεπτή επισκόπηση του ως άνω βουλεύματος, το οποίο έχει ήδη καταστεί αμετάκλητο εκ του νόμου, προκύπτει ότι σε αυτό αναφέρονται αναλυτικότατα τα πραγματικά περιστατικά που συγκροτούν την ειδική υπόσταση των αποδιδόμενων αδικημάτων όσο και τα άρθρα στα οποία τυποποιούνται αυτά. Επισημαίνεται ότι η έλλειψη των διατάξεων των άρθρων των αποδιδόμενων εγκλημάτων στο διατακτικό του παραπεμπτικού βουλεύματος συμπληρώνεται από την αναφορά των επίμαχων διατάξεων στο σκεπτικό του βουλεύματος. Τέλος, η μη αναφορά στην επίμαχη κλήση του άρθρου του ποινικού νόμου που τυποποιεί τα αποδιδόμενα αδικήματα έχει ήδη κριθεί δυνάμει της ΑΠ 1220/2010 ΤΝΠ ΝΟΜΟΣ ότι ουδεμία ακυρότητα προκαλεί. Κατόπιν των προαναφερθέντων τα μέλη του δικαστηρίου κρίνουν ομόφωνα ότι πρέπει να απορριφθεί η προβληθείσα από τον εκπρόσωπο του κατηγορουμένου, συνήγορο υπεράσπισης, ένσταση ακυρότητας της υπ' αριθ. 31/2-8-2019 κλήσεως του Εισαγγελέα του Ναυτοδικείου Πειραιώς, ως ουσία αβάσιμη. Με αυτά που δέχθηκε το Δικαστήριο της ουσίας και ειδικότερα με τις παραδοχές ότι η κλήση διαλαμβάνει σύντομη περιγραφή των αποδιδομένων στον κατηγορούμενο πράξεων και περαιτέρω παραπέμπει στις κατηγορίες που περιγράφονται αναλυτικά στο υπ' αριθ. 4/2019 βούλευμα του Δικαστικού Συμβουλίου Ναυτοδικείου Πειραιά, το οποίο επιδόθηκε στον κατηγορούμενο, όπου αναφέρονται αναλυτικά τα πραγματικά περιστατικά που συγκροτούν την αντικειμενική και υποκειμενική υπόσταση των αποδιδομένων στον κατηγορούμενο αδικημάτων όσο και τα άρθρα στα οποία τυποποιούνται αυτά, με πλήρη και εμπεριστατωμένη αιτιολογία απέρριψε ως αβάσιμη την ένσταση της ακυρότητας της κλήσης και επομένως ο σχετικός από το άρθρο 510 παρ. 1 στοιχ Β' ΚΠοινΔ πρώτος λόγος αναίρεσης είναι αβάσιμος. Κατά τη διάταξη του άρθρου 216 παρ. 1 και 2 του νέου ΠΚ που εφαρμόζεται στην προκειμένη περίπτωση ως επιεικέστερη κατά το άρθρο 2 του ΠΚ "Όποιος καταρτίζει πλαστό ή νοθεύει έγγραφο με σκοπό να παραπλανήσει με τη χρήση του άλλον σχετικά με γεγονός που μπορεί να έχει έννομες συνέπειες τιμωρείται με φυλάκιση και χρηματική ποινή. Με την ίδια ποινή τιμωρείται όποιος για τον παραπάνω σκοπό εν γνώσει χρησιμοποιεί πλαστό ή νοθευμένο έγγραφο". Από τη διάταξη αυτή προκύπτει ότι για τη στοιχειοθέτηση της αντικειμενικής υπόστασης του εγκλήματος της πλαστογραφίας, απαιτείται η κατάρτιση από την αρχή εγγράφου (κατά την έννοια του άρθρου 13 στοιχ. γ' ΠΚ) από τον υπαίτιο, είτε με απομίμηση του γραφικού χαρακτήρα είτε με τη θέση της υπογραφής του φερόμενους ως συντάκτη είτε με την κατάχρηση της υπογραφής (συμπλήρωση κατά το δοκούν εγγράφου που φέρει μόνον την υπογραφή τρίτου), ο οποίος το εμφανίζει ότι καταρτίσθηκε από άλλον ή η νόθευση γνησίου εγγράφου, δηλαδή η αλλοίωση της έννοιας του περιεχομένου του. Για τη στοιχειοθέτηση της υποκειμενικής υπόστασης της πλαστογραφίας απαιτείται δόλος, ο οποίος περιλαμβάνει α) τη γνώση και θέληση των περιστατικών που απαρτίζουν την πράξη της πλαστογραφίας και β) τον σκοπό του δράστη να παραπλανήσει με τη χρήση του (εξαρχής) πλαστού ή νοθευμένου εγγράφου άλλον ως προς γεγονός που μπορεί να έχει έννομες συνέπειες, δηλαδή ως προς γεγονός που είναι σημαντικό για τη θεμελίωση, διατήρηση, μεταβολή ή κατάργηση δικαιώματος ή έννομης σχέσης ή κατάστασης δημόσιου ή ιδιωτικού χαρακτήρα. Οι έννομες συνέπειες μπορεί να αφορούν αυτόν που παραπλανάται ή τρίτο πρόσωπο, ενώ δεν απαιτείται να επήλθε πράγματι η επιδιωκόμενη παραπλάνηση (ΑΠ 720/2020). Η χρήση δε του πλαστού εγγράφου, όταν ακολουθεί την πλαστογραφία, συρρέει φαινομενικά και απορροφάται από αυτήν (ΑΠ 665/2021). Επίσης, όπως προκύπτει από το άρθρο 98 του ΠΚ, κατ' εξακολούθηση έγκλημα είναι εκείνο, το οποίο τελείται από το ίδιο πρόσωπο και απαρτίζεται από περισσότερες αυτοτελείς ομοειδείς μερικότερες πράξεις, διακρινόμενες χρονικά μεταξύ τους, που προσβάλλουν το ίδιο έννομο αγαθό και καθεμία περιέχει πλήρη τα στοιχεία ενός και του αυτού εγκλήματος, συνδέονται δε μεταξύ τους με την ταυτότητα της προς εκτέλεση αποφάσεως (ενότητα δόλου) (ΑΠ 82/2020). Εξάλλου κατά τη διάταξη του άρθρου 13 στοιχ. γ' ΠΚ "'Εγγραφο είναι κάθε γραπτό που προορίζεται ή είναι πρόσφορο να αποδείξει γεγονός που έχει έννομη σημασία όπως και κάθε σημείο που προορίζεται να αποδείξει ένα τέτοιο γεγονός. 'Εγγραφο είναι και κάθε μέσο το οποίο χρησιμοποιείται από υπολογιστή ή περιφερειακή μνήμη υπολογιστή, με ηλεκτρονικό, μαγνητικό ή άλλο τρόπο, για εγγραφή, αποθήκευση, παραγωγή αναπαραγωγή στοιχείων που δεν μπορούν να διαβαστούν άμεσα, όπως επίσης και κάθε μαγνητικό, ηλεκτρονικό ή άλλο υλικό στο οποίο εγγράφεται οποιαδήποτε πληροφορία, εικόνα, σύμβολο ή ήχος, αυτοτελώς ή σε συνδυασμό, εφόσον τα μέσα και τα υλικά αυτά προορίζονται ή είναι πρόσφορα να αποδείξουν γεγονότα που έχουν έννομη σημασία". Από τη διάταξη αυτή προκύπτει ότι ως έγγραφο νοείται και κάθε σημείο που προορίζεται να αποδείξει γεγονός που έχει έννομη σημασία. Με αυτή την έννοια έγγραφο αποτελούν οι πλαστές ετικέτες, οι οποίες φέρουν τις προβλεπόμενες από τη νομοθεσία πληροφορίες στην ελληνική γλώσσα και είναι απομίμηση των γνησίων ετικετών, που υφίστανται στις φιάλες των αλκοολούχων ποτών, που παραλαμβάνονται - εισάγονται και κυκλοφορούν νόμιμα στην Ελλάδα. Καθεμία πλαστή ετικέτα συνιστά πλαστογραφημένο έγγραφο αποτελούσα το υλικό αντικείμενο καθεμίας πράξης πλαστογραφίας, ανεξαρτήτως εάν αυτή ήταν επικολλημένη σε φιάλη. Η κατάρτιση των πλαστών ετικετών συνιστά την πράξη της πλαστογραφίας χωρίς να απαιτείται και η τοποθέτησή τους επί των φιαλών των περιεχουσών αλκοολούχου ποτά (ΑΠ 1374/2017, ΑΠ 668/1998). Η καταδικαστική απόφαση έχει την απαιτούμενη, από τα άρθρα 93 παρ. 3 του Συντάγματος και 139 του ΚΠοινΔ, ειδική και εμπεριστατωμένη αιτιολογία, η έλλειψη της οποίας ιδρύει λόγο αναίρεσης από το άρθρο 510 παρ.1 στοιχ. Δ' του ΚΠοινΔ, όταν αναφέρονται σε αυτή, με σαφήνεια, πληρότητα και χωρίς αντιφάσεις ή λογικά κενά, τα προκύψαντα από την αποδεικτική διαδικασία πραγματικά περιστατικά, στα οποία στηρίχθηκε η κρίση του δικαστηρίου για τη συνδρομή των αντικειμενικών και υποκειμενικών στοιχείων του εγκλήματος, οι αποδείξεις που τα θεμελιώνουν και οι νομικές σκέψεις υπαγωγής των περιστατικών αυτών στην εφαρμοσθείσα ουσιαστική ποινική διάταξη. Για την ύπαρξη τέτοιας αιτιολογίας είναι παραδεκτή η αλληλοσυμπλήρωση του σκεπτικού με το διατακτικό της απόφασης, τα οποία αποτελούν ενιαίο σύνολο, δεν υπάρχει δε έλλειψη αιτιολογίας και στην περίπτωση που αυτή εξαντλείται σε επανάληψη του διατακτικού της απόφασης, το οποίο, όμως, εκτός από τα τυπικά στοιχεία του κατηγορητηρίου, περιέχει και πραγματικά περιστατικά τόσο αναλυτικά και με τόση πληρότητα, ώστε να καθίσταται περιττή η διαφοροποίηση της διατύπωσης του σκεπτικού της. Σε σχέση με τα αποδεικτικά μέσα, που λήφθηκαν υπόψη από το δικαστήριο προκειμένου να μορφώσει την καταδικαστική του κρίση, όπως επιβάλλουν οι διατάξεις των άρθρων 177 παρ.1 και 178 του ΚΠοινΔ, για την πληρότητα της αιτιολογίας αρκεί ο κατ' είδος προσδιορισμός τους (μάρτυρες έγγραφα κλπ) χωρίς να απαιτείται ειδικότερη αναφορά ή αναλυτική παράθεσή τους και μνεία του τί προέκυψε από το καθένα χωριστά. Πρέπει, όμως, να προκύπτει με βεβαιότητα, ότι το δικαστήριο τα έλαβε υπόψη και τα συνεκτίμησε όλα και όχι μόνο ορισμένα από αυτά κατ' επιλογή, ενώ δεν είναι απαραίτητη η αξιολογική συσχέτιση και σύγκριση των διαφόρων αποδεικτικών μέσων και των μαρτυρικών καταθέσεων μεταξύ τους και δεν απαιτείται να προσδιορίζεται ποιό βάρυνε περισσότερο για το σχηματισμό της δικανικής κρίσης ούτε χρειάζεται να διευκρινίζεται από ποιό ή ποιά αποδεικτικά μέσα αποδείχθηκε η κάθε παραδοχή. Όταν δε εξαίρονται ορισμένα από τα αποδεικτικά μέσα, δεν σημαίνει ότι δεν λήφθηκαν υπόψη τα άλλα, αφού δεν εξαιρέθηκαν ρητά, ούτε ανακύπτει ανάγκη αιτιολόγησης, γιατί δεν εξαίρονται τα λοιπά. Η συνδρομή του δόλου, κατ' αρχήν, δεν απαιτεί ιδιαίτερη αιτιολογία, διότι αυτός ενυπάρχει στη θέληση παραγωγής των πραγματικών περιστατικών που συγκροτούν την αντικειμενική υπόσταση του εγκλήματος και αποδεικνύεται, σε κάθε συγκεκριμένη περίπτωση, από την πραγμάτωση των περιστατικών αυτών και η σχετική με αυτόν αιτιολογία εμπεριέχεται στην κύρια επί της ενοχής αιτιολογία, μόνο δε όταν αξιώνονται πρόσθετα στοιχεία για την υποκειμενική υπόσταση του εγκλήματος και συγκεκριμένα είτε η εν γνώσει ορισμένου περιστατικού τέλεση της πράξης (άμεσος δόλος), είτε η επιδίωξη ορισμένου περαιτέρω σκοπού (έγκλημα υπερχειλούς υποκειμενικής υπόστασης), ο δόλος απαιτεί ιδιαίτερη αιτιολογία, όπως συμβαίνει στο εδώ εξεταζόμενο έγκλημα της πλαστογραφίας στο οποίο αξιώνεται περαιτέρω σκοπός του υπαιτίου (υπερχειλής δόλος) να παραπλανήσει με τη χρήση του πλαστού ή νοθευμένου εγγράφου άλλον για γεγονός που μπορεί να έχει έννομες συνέπειες. Εξάλλου, λόγο αναίρεσης της απόφασης συνιστά, κατά το άρθρο 510 παρ.1 στοιχ. Ε' του ΚΠοινΔ και η εσφαλμένη ερμηνεία ή εφαρμογή ουσιαστικής ποινικής διάταξης. Εσφαλμένη ερμηνεία υπάρχει, όταν το δικαστήριο αποδίδει στο νόμο διαφορετική έννοια από εκείνη που πραγματικά έχει, ενώ εσφαλμένη εφαρμογή, όταν το δικαστήριο, χωρίς να παρερμηνεύει το νόμο, δεν υπήγαγε ορθά τα πραγματικά περιστατικά, που δέχθηκε ότι αποδείχθηκαν, στη διάταξη που εφαρμόσθηκε. Περίπτωση εσφαλμένης εφαρμογής ουσιαστικής ποινικής διάταξης, που ιδρύει τον ανωτέρω αναιρετικό λόγο από το άρθρο 510 παρ. 1 στοιχ. Ε' του ΚΠοινΔ, συνιστά και η εκ πλαγίου παραβίαση της διάταξης αυτής, η οποία υπάρχει, όταν στο πόρισμα της απόφασης, που προκύπτει από την αλληλοσυμπλήρωση του σκεπτικού και του διατακτικού της και ανάγεται στα στοιχεία και στην ταυτότητα του εγκλήματος, έχουν εμφιλοχωρήσει ασάφειες, αντιφάσεις ή λογικά κενά, που καθιστούν ανέφικτο τον αναιρετικό έλεγχο σε σχέση με την ορθή εφαρμογή του νόμου, οπότε η απόφαση δεν έχει νόμιμη βάση. Όμως, δεν αποτελεί λόγο αναίρεσης η εσφαλμένη εκτίμηση των αποδείξεων και, ειδικότερα, η εσφαλμένη εκτίμηση και αξιολόγηση των μαρτυρικών καταθέσεων και των εγγράφων, η παράλειψη αναφοράς και αξιολόγησης κάθε αποδεικτικού στοιχείου χωριστά και η παράλειψη συσχέτισης των αποδεικτικών μέσων μεταξύ τους, καθόσον, στις περιπτώσεις αυτές με την επίφαση της έλλειψης αιτιολογίας, πλήττεται ανεπίτρεπτα η περί τα πράγματα κρίση του Δικαστηρίου της ουσίας. Στην προκειμένη περίπτωση το Πενταμελές Αναθεωρητικό Δικαστήριο με την προσβαλλόμενη απόφασή του δέχθηκε, κατά την αναιρετικά ανέλεγκτη κρίση του ότι από τα αποδεικτικά μέσα που μνημονεύονται κατά το είδος τους αποδείχθηκαν τα εξής: "Την 18-9-2014 περί ώρα 21:35 μ.μ. ο κατηγορούμενος, ο οποίος οδηγούσε, ως προπομπός φορτηγού με βουλγαρικές πινακίδες, το με αρ. κυκλοφορίας ... ΙΧΕ αυτοκίνητο ιδιοκτησίας του, μάρκας Hyundai Atos, ακινητοποιήθηκε από άνδρες της Ελληνικής Αστυνομίας στη ΝΕΟ Σερρών-Θεσσαλονίκης και συγκεκριμένα στο ύψος της εξόδου για Κιλκίς στην περιοχή Δερβένι. Λίγα λεπτά της ώρας αργότερα, ακινητοποιήθηκε από άνδρες της Ομάδας Ελέγχων Πρόληψης Τροχαίων Ατυχημάτων (ΟΕΠΤΑ) της Διεύθυνσης Τροχαίας Θεσσαλονίκης και ένα φορτηγό αυτοκίνητο μάρκας Iveco με αρ. κυκλοφορίας Βουλγαρίας ... (βλ. τις από 19-09-2014 αναγνωστέες ένορκες μαρτυρικές καταθέσεις των αστυνομικών οργάνων Τ. Κ., Γ. Ν. και Π. Ο.). Στο εν λόγω αυτοκίνητο, επέβαιναν οι Βούλγαροι πολίτες, P. P., ως οδηγός, και ο A. K. ως συνεπιβάτης. Κατόπιν έρευνας από τα αστυνομικά όργανα αμφοτέρων των οχημάτων αποδείχθηκε ότι στο μεν φορτηγό υπήρχαν για κάλυψη χάρτινα σακιά γεμάτα κάρβουνο τοποθετημένα σε παλέτες, ενώ ο υπόλοιπος αποθηκευτικός χώρος -πίσω από το κάρβουνο - καταλαμβανόταν από έξι χιλιάδες εκατόν είκοσι έξι (6.126) φιάλες με λαθραία οινοπνευματώδη ποτά τοποθετημένα σε κιβώτια (βλ. την από 19-09-2014 έκθεση έρευνας και κατάσχεσης του φορτηγού αυτοκινήτου μάρκας IVECO και με αριθμό κυκλοφορίας ...). Στο αυτοκίνητο, στο οποίο επέβαινε μόνος ο κατηγορούμενος, βρέθηκαν και κατασχέθηκαν μεταξύ άλλων, και τρεις χιλιάδες εννιακόσιες δεκατέσσερις (3.914) πλαστές ετικέτες διαφόρων αλκοολούχων ποτών, με αναγραφή ενδείξεων στην ελληνική γλώσσα (εξ αυτών χίλιες τετρακόσιες είκοσι τέσσερις (1.424) με ένδειξη Absolut Vodka, είκοσι τέσσερις (24) με ένδειξη Bacardi Superior Rum και δύο χιλιάδες τετρακόσιες εξήντα έξι (2.466) με ένδειξη Cutty Shark) όπως προκύπτει από τη με ημερομηνία 19-09-2014 έκθεση έρευνας και κατάσχεσης του ΙΧΕ αυτοκινήτου μάρκας Hyundai Atos με αρ. κυκλοφορίας ... Κατά την έρευνα που διεξήχθη στις 19-09-2014, στην οικία του κατηγορουμένου, επί της οδού ..., βρέθηκαν και κατασχέθηκαν, σύμφωνα με τη συνταχθείσα Έκθεση Κατάσχεσης, μεταξύ άλλων και τα εξής: τρεις χιλιάδες διακόσιες (3.200) χάρτινες ετικέτες λευκού χρώματος με αναγραφόμενη ένδειξη BACARDI SUPERIOR RUM 70 cl, 37,5%, χίλιες πεντακόσιες (1.500) χάρτινες ετικέτες κίτρινου χρώματος με αναγραφόμενη ένδειξη THE FAMOUS GROUSE 700 ml, 40% και χίλιες τετρακόσιες (1.400) χάρτινες ετικέτες κόκκινου χρώματος με αναγραφόμενη ένδειξη "προϊόν: ουίσκι γκραντς". Το σύνολο των ως άνω κατασχεθεισών ετικετών δεν είχαν επικολληθεί ακόμα σε φιάλες αλκοολούχων ποτών. Περαιτέρω, βρέθηκαν και κατασχέθηκαν, σύμφωνα με την ίδια έκθεση κατάσχεσης, είκοσι τρία (23) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 70 cl με την επιγραφή "HAIG", δεκάξι (16) κιβώτια, έκαστο των οποίων περιείχε έξι (6) φιάλες αλκοολούχων ποτών των 1000 ml με την επιγραφή "BLACK RAM", δώδεκα (12) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 70 cl με την επιγραφή "J&B" καθώς και δέκα (10) φιάλες ίδιας περιεκτικότητας με την ίδια ως άνω περιγραφή, είκοσι οκτώ (28) κιβώτια, έκαστο των οποίων περιείχε έξι (6) φιάλες αλκοολούχων ποτών των 700 ml με την επιγραφή "JAMESON" καθώς και πέντε (5) φιάλες ίδιας περιεκτικότητας και με την ίδια ως άνω περιγραφή, δώδεκα (12) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 700 ml με την επιγραφή "CUTTY SHARK", δεκαπέντε (15) κιβώτια, έκαστο των οποίων περιείχε δώδεκα (12) φιάλες αλκοολούχων ποτών του ενός (1) L με την επιγραφή "GORDON'S" καθώς και επτά (7) φιάλες ιδίας περιεκτικότητας με την ίδια ως άνω περιγραφή, έξι (6) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 70 cl με την επιγραφή "FAMOUS GROUSE", δύο (2) κιβώτια, έκαστο των οποίων περιείχε δώδεκα (12) φιάλες αλκοολούχων ποτών και ένα (1) κιβώτιο περιέχον δεκατέσσερις (14) φιάλες αλκοολούχων ποτών με την επιγραφή "JACK DANIELS", έντεκα (11) φιάλες των 700 ml με την επιγραφή "SAVOU TEQUILA", έντεκα (11) φιάλες των 700 ml με την επιγραφή "JOSE CUERVO", είκοσι μία (21) φιάλες των 700 ml με την επιγραφή "BLACK LABER", δώδεκα (12) φιάλες των 700 ml με την επιγραφή "ABSOLUTE", δεκαοκτώ (18) κιβώτια, έκαστο των οποίων περιείχε σαράντα οκτώ (48) φιάλες αλκοολούχων ποτών των 50 ml (τσίπουρο), τέσσερα (4) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 100 cl με την επιγραφή "MARTINI BIANCO", δύο (2) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 0,75 cl με την επιγραφή "MARTINI ASTΙ", ένα (1) κιβώτιο, περιέχον δώδεκα (12) φιάλες αλκοολούχων ποτών με την επιγραφή "BALLANTINES", έξι (6) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 0,7 L με την επιγραφή "CAMPARI", είκοσι (20) κιβώτια, έκαστο των οποίων περιείχε έξι (6) φιάλες αλκοολούχων ποτών του ενός (1) L με την επιγραφή "SAVOU (SILVER VODKA)", πέντε (5) κιβώτια, έκαστο των οποίων περιείχε έξι (6) φιάλες αλκοολούχων ποτών του ενός (1) L με την επιγραφή "MARY JANE", δεκαεννέα (19) κιβώτια, έκαστο των οποίων περιείχε έξι (6) φιάλες αλκοολούχων ποτών του ενός (1) L με την επιγραφή "SAVOY WHISKY", δεκαεννέα (19) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 700 ml με την επιγραφή "GRAND'S", δύο (2) κιβώτια, έκαστο των οποίων περιείχε δώδεκα (12) φιάλες αλκοολούχων ποτών των 70 cl με την επιγραφή "VAT 69" καθώς και έξι 96) φιάλες με την ίδια ως άνω περιγραφή, τριάντα (30) φιάλες των 70 cl με την επιγραφή "BEEFEATER", έντεκα (11) κιβώτια, έκαστο των οποίων περιείχε έξι (6) φιάλες αλκοολούχων ποτών των 1000 ml με την επιγραφή "FLERT VODKA", οκτώ (8) κιβώτια, έκαστο των οποίων πε-ριείχε έξι (6) φιάλες αλκοολούχων ποτών των 700 ml με την επιγραφή "FLERT VODKA", δώδεκα (12) κιβώτια, έκαστο των οποίων περιείχε έξι (6) φιάλες αλκοολούχων ποτών του ενός (1) L με την επιγραφή "SAVOY DRY GIN" καθώς και τρεις (3) φιάλες με την ίδια ως άνω περιγραφή, τρία (3) κιβώτια, έκαστο των οποίων περιείχε έξι (6) φιάλες αλκοολούχων ποτών των 1000 ml καθώς και δύο (2) κιβώτια, έκαστο των οποίων περιείχε έξι (6) φιάλες αλκοολούχων ποτών των 700 ml με την επιγραφή "VODKA FLIRT GREEN APPLE", δώδεκα (12) φιάλες των 0,7 L με την επιγραφή "STOLICHNAYA", έντεκα (11) φιάλες των 700 ml με την επιγραφή "KAHLUA", δεκαοκτώ (18) φιάλες των 70 cl με την επιγραφή "ΜΕΤΑΧΑ 7", είκοσι τέσσερις (24) φιάλες με την επιγραφή "BACARDI RUM", είκοσι (20) φιάλες με την επιγραφή "HAIG", δεκαέξι (16) φιάλες με την επιγραφή "GRANT'S", είκοσι πέντε (25) φιάλες με την επιγραφή "VODKA FLIRT", έξι (6) φιάλες με την επιγραφή "ABSOLUTE", οκτώ (8) φιάλες με την επιγραφή "FAMOUS GROUSE", τέσσερις (4) φιάλες με την επιγραφή "SAVOY", έξι (6) φιάλες με την επιγραφή "BACARDI", εννέα (9) φιάλες με την επιγραφή "CUTTY SHARK" και τέσσερις (4) πλαστικές φιάλες των πέντε (5) λίτρων περίπου περιέχουσες πιθανόν καθαρή αλκοόλη. Τα κιβώτια με τα ποτά, καταλάμβαναν σχεδόν το σύνολο της επιφάνειας του διαμερίσματος του κατηγορουμένου, μάλιστα δε στο καθιστικό, τα κιβώτια έφταναν μέχρι την οροφή του (βλ. κατάθεση Σ.). Περαιτέρω, στην κατοικία του κατηγορουμένου βρέθηκαν και κατασχέθηκαν, όπως αποτυπώθηκαν στην από 19-09-2014 έκθεση έρευνας και κατάσχεσης ένα (1) πλαστικό μπουκάλι χρώματος λευκό περιέχον βενζίνη καθαρισμού ενδυμάτων "DONNA", μισοάδειο, τρεις (3) ταινίες συσκευασίας διάφανες, ένα (1) πιστόλι χρώματος μαύρο σιλικόνης, ένα (1) ηλεκτρικό κολλητήρι χρώματος κόκκινο, τέσσερις (4) πλαστικές φιάλες των πέντε (5) λίτρων περίπου περιέχουσες πιθανόν καθαρή αλκοόλη και ένα (1) χωνί χρώματος πορτοκαλί. Την 19η-09-2014, διεξήχθη έρευνα στο επί της οδού ... κατάστημα ψιλικών - MINI MARKET, που λειτουργεί ο κατηγορούμενος στο όνομα της μητέρας του Κ. Γ., στις προθήκες του οποίου ανευρέθηκαν και κατασχέθηκαν (σύμφωνα με την από 19-09-2014 έκθεση έρευνας και κατάσχεσης καταστήματος) τα εξής οινοπνευματώδη ποτά: Εννέα (9) φιάλες των εκατό (100) cl με αναγραφόμενη ένδειξη μάρκας "MARTINI BIANCO" 15% βαθμών αλκοόλης, έξι (6) φιάλες των επτακοσίων (700) ml με αναγραφόμενη ένδειξη μάρκας "JAMESON" 40% βαθμών αλκοόλης, δύο (2) φιάλες των εβδομήντα (70) cl με αναγραφόμενη ένδειξη μάρκας "FAMOUS GROUSE" 40% βαθμών αλκοόλης, πέντε (5) φιάλες των εβδομήντα (70) ml με αναγραφόμενη ένδειξη μάρκας "JOSE CUERVO" 38% βαθμών αλκοόλης, δύο (2) φιάλες των επτακοσίων (700) ml με αναγραφόμενη ένδειξη μάρκας "MACHTKA" 47% βαθμών αλκοόλης, μία (1) φιάλη των επτακοσίων (700) ml με αναγραφόμενη ένδειξη μάρκας "DRAMBUIE" 40% βαθμών αλκοόλης, τρεις (3) φιάλες των χιλίων (1.000) ml με αναγραφόμενη ένδειξη μάρκας "MARY JANE VODKA" 37,5% βαθμών αλκοόλης, δύο (2) φιάλες των επτακοσίων (700) ml με αναγραφόμενη ένδειξη μάρκας "BLACK LABEL" 40% βαθμών αλκοόλης, τρεις (3) φιάλες των επτακοσίων (700) ml με αναγραφόμενη ένδειξη μάρκας "MARETTO CORETTO" 28% βαθμών αλκοόλης, οκτώ (8) φιάλες των επτακοσίων (700) ml με αναγραφόμενη ένδειξη μάρκας "ΜΕΤΑΧΑ(3)" 36% βαθμών αλκοόλης, πέντε (5) φιάλες των επτακοσίων (700) ml με αναγραφόμενη ένδειξη μάρκας "ΜΕΤΑΧΑ(5)" 36% βαθμών αλκοόλης, τρεις (3) φιάλες των επτακοσίων (700) ml με αναγραφόμενη ένδειξη μάρκας "LAZZARONI SAMBUCA" 42% βαθμών αλκοόλης, τρεις (3) φιάλες των επτακοσίων (700) ml με αναγραφόμενη ένδειξη μάρκας "GRAPPA BIANCA" 38% βαθμών αλκοόλης, δύο (2) φιάλες των επτακοσίων (700) ml με αναγραφόμενη ένδειξη μάρκας "BLACK RAM" 40% βαθμών αλκοόλης, πέντε (5) φιάλες των επτακοσίων (700) ml με αναγραφόμενη ένδειξη μάρκας "BEEFEATER" 40% βαθμών αλκοόλης, οκτώ (2) φιάλες των επτακοσίων (700) ml με αναγραφόμενη ένδειξη μάρκας "ΜΕΤΑΧΑ(3)" 36% βαθμών αλκοόλης, μία (1) φιάλη των χιλίων (1000) ml με αναγραφόμενη ένδειξη μάρκας "GORDON'S" 36% βαθμών αλκοόλης, μία (1) φιάλη των επτακοσίων (700) ml με αναγραφόμενη ένδειξη μάρκας "URSUS" 21% βαθμών αλκοόλης, δύο (2) φιάλες των επτακοσίων (700) ml με αναγραφόμενη ένδειξη μάρκας "LAZZARONI AMARETTO" 28% βαθμών αλκοόλης, δύο (2) φιάλες των χιλίων (1000) ml με αναγραφόμενη ένδειξη μάρκας "DQ" 40% βαθμών αλκοόλης, δύο (2) φιάλες των επτακοσίων (700) ml με αναγραφόμενη ένδειξη μάρκας "DISARONNO" 28% βαθμών αλκοόλης, οκτώ (8) φιάλες των επτακοσίων (700) ml με αναγραφόμενη ένδειξη μάρκας "CHIVAS REGAL" 40% βαθμών αλκοόλης, μία (1) φιάλη των επτακοσίων (700) ml με αναγραφόμενη ένδειξη μάρκας "SAVOY TEQUILA" 40% βαθμών αλκοόλης, μία (1) φιάλη των χιλίων (1000) ml με αναγραφόμενη ένδειξη μάρκας "SAVOY SILVER VODKA" 40% βαθμών αλκοόλης, τρεις (3) φιάλες των επτακοσίων (700) ml με αναγραφόμενη ένδειξη μάρκας "BALLANTINES" 40% βαθμών αλκοόλης, δύο (2) φιάλες των επτακοσίων (700) ml με αναγραφόμενη ένδειξη μάρκας "DEWARS" 40% βαθμών αλκοόλης, δύο (2) φιάλες των επτακοσίων (700) ml με αναγραφόμενη ένδειξη μάρκας "GRANTS" 40% βαθμών αλκοόλης, τρεις (3) φιάλες των επτακοσίων (700) ml με αναγραφόμενη ένδειξη μάρκας "VODKA RUSSIAN STANDARD" 40% βαθμών αλκοόλης, μία (1) φιάλη των επτακοσίων (700) ml με αναγραφόμενη ένδειξη μάρκας "ΥΕΝΙ RAKI" 45% βαθμών αλκοόλης, εννέα (9) φιάλες των επτακοσίων (700) ml με αναγραφόμενη ένδειξη μάρκας "JAGERMEISTER" 35% βαθμών αλκοόλης, έξι (6) φιάλες των επτακοσίων (700) ml με αναγραφόμενη ένδειξη μάρκας "ΜΕΤΑΧΑ(7)" 40% βαθμών αλκοόλης, τέσσερις (4) φιάλες των επτακοσίων (700) ml με αναγραφόμενη ένδειξη μάρκας "BACARDI SUPERIOR" 37,5% βαθμών αλκοόλης, μία (1) φιάλη των χιλίων (1000) ml με αναγραφόμενη ένδειξη μάρκας "BACARDI SUPERIOR" 37,5% βαθμών αλκοόλης, έξι (6) φιάλες των χιλίων (1000) ml με αναγραφόμενη ένδειξη μάρκας ... (χαρακτήρες στη ρωσική γλώσσα) χρώματος πράσινου 40% βαθμών αλκοόλης, τέσσερις (4) φιάλες των χιλίων (1000) ml με αναγραφόμενη ένδειξη μάρκας ... (χαρακτήρες στη ρωσική γλώσσα) 40% βαθμών αλκοόλης, έξι (6) φιάλες των επτακοσίων (700) ml με αναγραφόμενη ένδειξη μάρκας "JUSTERIN AND BROOKS (J&B)" 40% βαθμών αλκοόλης και μία (1) φιάλη των επτακοσίων (700) ml με αναγραφόμενη ένδειξη μάρκας "FRANGELICO" 20% βαθμών αλκοόλης. Οι περιγραφείσες ανωτέρω φιάλες καθώς και ορισμένες από εκείνες που κατασχέθηκαν στην οικία του κατηγορουμένου, διέθεταν ήδη επικολλημένες στην οπίσθια όψη τους, ετικέτες με ενδείξεις στην ελληνική γλώσσα ως εξής: 1) Για το οινοπνευματώδες ποτό ABSOLUT VODKA "ABSOLUT(r)VODKA 40% 700ml ΒΟΤΚΑ ΠΑΡΑΣΚ/ΤΗΣ ΟΙΚΟΣ:... ΑΒ ΧΩΡΑ ΕΜΦ/ΣΗΣ:ΣΟΥΗΔΙΑ ΕΙΣΑΓΩΓΕΑΣ: PERNODRICARDHELLASA.B.E.E. Π. ΝΑYΜΑΧΙΑΣ ΕΛΛΗΣ 119, 81100 ΜΥΤΙΛΗΝΗ" 2) Για το οινοπνευματώδες ποτό BACARDI SUPERIOR RUM "BACARDI.SUPERIOR Rum 70cl 37,5% ΠΡΟΪΟΝ: ΡΟΥΜΙ ΠΑΡΑΣΚΕΥΑΣΊΓΗΣ ΟΙΚΟΣ: ΜΠΑΚΑΡΝΤΙ&ΚΟΜΠΑΝΥ ΛΙΜΙΤΕΝΤ ΠΑΡΑΓΕΤΑΙ ΣΤΟ ΠΟΥΕΡΤΟ ΡΙΚΟ ΧΩΡΑ ΕΜΦΙΑΛΩΣΗΣ: ΙΣΠΑΝΙΑ ΕΙΣΑΓΩΓΕΑΣ: BACARDI ΕΛΛΑΣ ΜΟΝΟΠΡΟΣΩΠΗ Ε.Π.Ε., ΚΑΛΑΒΡΥΤΩΝ 1,17ο ΧΛΜ ΕΘΝΙΚΗΣ ΟΔΟΥ, ΑΘΗΝΩΝ-ΛΑΜΙΑΣ, 14564 ΝΕΑ ΚΗΦΙΣΙΑ" 3) Για το οινοπνευματώδες ποτό CUTTY SARK "ΟΥΙΣΚΙ ΣΚΩΤΙΑΣ 700ml Παράγεται και εμφιαλώνεται στο Ηνωμένο Βασίλειο Από την Εταιρία ΕΝΤΡΙΝΚΤΟΝ ΝΤΙΣΊΠΛΕΡΣ ΛΤΔ Εισαγωγέας: COCA-COLA 3Ε ΕΛΛΑΔΟΣ Α.Β.Ε.Ε. Φραγκοκκλησιάς 9, ΤΚ151 25, Μαρούσι" 4) Για το οινοπνευματώδες ποτό THE FAMOUS GROUSE "ΟΥΙΣΚΙ ΣΚΩΤΙΑΣ Παράγεται και εμφιαλώνεται στο Ηνωμένο Βασίλειο από την εταιρεία MATTHEW GLOAG & SON LTD, PERTH, SCOTLAND. Εισαγωγέας: COCA-COLA 3E ΕΛΛΑΔΟΣΑ.Β.Ε.Ε. Φραγκοκκλησιάς 9, ΤΚ 151 25, Μαρούσι 40%vol 700ml" 5) Για το οινοπνευματώδες ποτό GRANT'S ή ΓΚΡΑΝΤΣ "ΠΡΟΪΟΝ: ΟΥΙΣΚΙ ΓΚΡΑΝΤΣ ΠΑΡΑΓΕΤΑΙ ΑΠΟ ΤΟΝ ΓΟΥΪΛΙΑΜ ΓΚΡΑΝΤ ΚΑΙ ΥΙΟΙ, ΣΚΩΤΙΑ ΧΩΡΑ ΕΜΦΙΑΛΩΣΗΣ: ΗΝΩΜΕΝΟ ΒΑΣΙΛΕΙΟ ΕΙΣΑΓΩΓΕΑΣ: ΑΜΒΥΞ Α.Ε., ΚΩΝ/ΠΟΛΕΩΣ 6,16452 ΑΡΓΥΡΟΥΠΟΛΗ" Απολογούμενος ο κατηγορούμενος ισχυρίστηκε ότι οι επίμαχες ετικέτες του παραδόθηκαν από τους Βούλγαρους προμηθευτές ποτών, προκειμένου να τις επικολλήσει στις φιάλες που είχε αγοράσει από αυτούς με σκοπό την μεταπώλησή τους στην Ελλάδα, ότι δεν γνώριζε τη νόμιμη διαδικασία εισαγωγής αλκοολούχων ποτών και θεωρούσε ότι νομίμως προέβαινε ο ίδιος στις επίμαχες επικολλήσεις, ακριβώς όπως συνέβαινε και με άλλα προϊόντα που πουλούσε στο παντοπωλείο. Ο ανωτέρω ισχυρισμός του κατηγορουμένου κρίνεται, κατά την ομόφωνη γνώμη των μελών του δικαστηρίου, ως αβάσιμος με βάση το ως άνω πραγματολογικό πλαίσιο, καθόσον όλες οι ευρεθείσες στην κατοχή του και κατασχεθείσες ετικέτες, (10.014 στον αριθμό), τόσο αυτές που ανευρέθηκαν στο ΙΧΕ ιδιοκτησίας του όσο και αυτές που ανευρέθηκαν στην οικία του, περιλαμβάνουν είτε όλες είτε τις περισσότερες από τις ενδείξεις που προβλέπονται ως υποχρεωτικές από τη νομοθεσία (υπ' αριθμ. 30/077/2131 απόφαση Αναπληρωτή Υπουργού Οικονομικών (ΦΕΚ Β 1946/31.8.2011) περί παραγωγής και διάθεσης αλκοολούχων ποτών), δηλαδή την επωνυμία του προϊόντος, τον κατ' όγκο αλκοολικό τίτλο % vol., την ονομαστική ποσότητα (εκφρασμένη σε όγκο) του περιεχόμενου αλκοολούχου ποτού σε λίτρα ή υποδιαιρέσεις αυτών, την ένδειξη παρτίδας, την αναγραφή στην ελληνική γλώσσα των στοιχείων (επωνυμίας και διεύθυνσης) της εταιρείας παραγωγής-εμφιάλωσης, ακόμα δε και των στοιχείων (επωνυμίας και διεύθυνσης) των επίσημων εγχώριων εταιρειών - αντιπροσώπων παραλαβής - εισαγωγής - πώλησης ή κυκλοφορίας των αντίστοιχων οινοπνευματωδών ποτών στην Ελλάδα. Σύμφωνα δε με τις καταθέσεις των μαρτύρων, οι φιάλες εισάγονται νόμιμα στην ελληνική επικράτεια έχοντας ήδη επικολλημένες επ' αυτών τις ετικέτες με τις ως άνω αναγραφόμενες υποχρεωτικές ενδείξεις στην ελληνική γλώσσα, όπως πιο πάνω αναλυτικά αναφέρονται, και ότι οι ετικέτες αυτές σε γλώσσα της τοπικής αγοράς, για την οποία προορίζονται, τοποθετούνται εξαρχής από το εργοστάσιο της χώρας προέλευσης κατά την διαδικασία παραγωγής-εμφιάλωσης των ποτών, και δεν θα μπορούσαν να βρίσκονται "χύμα" οπουδήποτε αλλού, εκτός του Οίκου παραγωγής. Στο σημείο αυτό να διευκρινισθεί έτι περαιτέρω, ότι αφού ούτε οι επίσημοι αντιπρόσωποι εισαγωγής των αλκοολούχων ποτών στην Ελλάδα δεν μπορούσαν να κατέχουν τέτοιες ετικέτες, αυτονόητο είναι και λογικά επακόλουθο, σύμφωνα με τις μαρτυρικές καταθέσεις, ότι ούτε οι Βούλγαροι προμηθευτές δεν θα μπορούσαν να κατέχουν τέτοιες ετικέτες που να συνοδεύουν τα ποτά προς μεταπώληση στον κατηγορούμενο. Επιπλέον οι φιάλες αλκοολούχων ποτών που βρίσκονταν στο φορτηγό, αλλά και στο διαμέρισμα του κατηγορουμένου, και τις ο οποίες ο κατηγορούμενος είχε αγοράσει από την Βουλγαρία με σκοπό μεταπώλησης στην Ελλάδα, είχαν ήδη επικολλημένες τις προαναφερθείσες "εργοστασιακές" ετικέτες, σύμφωνα με τα ανωτέρω στη βουλγαρική γλώσσα. Στο σημείο αυτό θα πρέπει να αναφερθεί ότι, αν ο κατηγορούμενος ήθελε να εισαγάγει νόμιμα τα ποτά ως αντιπρόσωπος στην Ελλάδα, τότε οι ετικέτες που θα είχαν επικολληθεί από το εργοστάσιο παραγωγής στις φιάλες κατά το στάδιο παραγωγής, θα έφεραν το όνομά του με όλα τα προαναφερθέντα στοιχεία που απαιτούνται από τη νομοθεσία στην ελληνική γλώσσα, προκειμένου να πληρωθούν οι ανάλογοι φόροι και δασμοί πριν την κυκλοφορία τους για κατανάλωση. Περαιτέρω σύμφωνα με τις καταθέσεις θα απαιτείτο να παρακολουθείται φορολογικά από το οικείο Τελωνείο και να διαθέτει φορολογική αποθήκη που σε καμία περίπτωση δεν θα μπορούσε να είναι η οικία του. Προς επίρρωση των παραπάνω, όλοι οι ως άνω μάρτυρες κατέθεσαν ότι οι γνήσιες ετικέτες στην ελληνική γλώσσα επικολλώνται στις φιάλες με αυτοματοποιημένες μηχανές στη γραμμή παραγωγής του εργοστασίου από τον εκάστοτε οίκο παραγωγής αλκοολούχων ποτών του εξωτερικού (βλ. κατάθεση Π.-Ξ. Χ.) και συνεπώς, οι φιάλες κατά τον χρόνο της εισαγωγής τους φέρουν ήδη επ' αυτών τις εν λόγω ετικέτες. Επιπλέον δε, όλοι οι μάρτυρες [οι Γ. Κ. (στέλεχος της ΑΜΒΥΞ ΑΕ), Μ. Φ. (υπάλληλος της DIAGEO HELLAS), Π. - Ξ. Χ. (στέλεχος της εταιρίας 3E-Coca Cola) και Γ. Χ. (υπάλληλος της εταιρίας Pernod Hellas ΑΒΕΕ)] στις συγκλίνουσες κατά περιεχόμενο καταθέσεις τους, επιβεβαίωσαν ανεπιφύλακτα ότι οι γνήσιες ετικέτες δεν κυκλοφορούν στην αγορά ξεχωριστά από τις φιάλες και σε καμία περίπτωση δεν μπορούσαν να είναι ούτε στα χέρια του κατηγορουμένου, αλλά ούτε και σε οποιουδήποτε άλλου, αποδείχθηκε δε από τις καταθέσεις του συνόλου των επ' ακροατηρίω εξετασθέντων μαρτύρων, υπαλλήλων και στελεχών εταιρειών γνωστών εισαγωγέων οινοπνευματωδών ποτών στην Ελλάδα, ότι αυτές οι ετικέτες που βρέθηκαν στα χέρια του κατηγορουμένου, είναι πλαστές. Μοναδική εξαίρεση στον ως άνω κανόνα αποτελούν οι διαφανείς ετικέτες που προορίζονται για επικόλληση σε ποτά - μινιατούρες. Μόνον στην εν λόγω περίπτωση, σύμφωνα με την κατάθεση της Γ. Κ.ς και του Π.-Ξ. Χ., η ελληνική εταιρεία εισαγωγής επικολλά στην φιάλη μινιατούρα, την διάφανη ετικέτα (στίκερ). Με βάση τα παραπάνω, προέκυψε ότι ο κατηγορούμενος προμηθευόταν από τη Βουλγαρία ποτά με χαμηλή τιμή (λόγω διαφορετικής τιμολόγησης και φορολογίας), τα οποία είχαν εισαχθεί και κυκλοφορούσαν νόμιμα από τους εκεί προμηθευτές, καθώς έφεραν τις επικολλημένες εργοστασιακές οπίσθιες ετικέτες με τις ανάλογες πληροφορίες - ενδείξεις στη βουλγαρική γλώσσα (κυριλλικά) για τον εισαγωγέα - αντιπρόσωπο στη Βουλγαρία, τα οποία εν συνεχεία πωλούσε "σε ελληνική τιμή" μέσω του καταστήματος ιδιοκτησίας της μητέρας του, αφού προηγουμένως άλλαζε τις οπίσθιες επικολλημένες εργοστασιακές ετικέτες με τις πλαστές ελληνικές που παράπεμπαν σε δήθεν νόμιμη εισαγωγή από τις ελληνικές εταιρίες εισαγωγής αντιπροσώπευσης, αποσκοπώντας έτσι να παραπλανήσει καταναλωτές και αρμόδιες αρχές ότι για τα ποτά που διέθετε για πώληση, είχαν καταβληθεί οι αναλογούντες φόροι και δασμοί. Συνεπώς, κατά την κρίση όλων των μελών του Δικαστηρίου, είναι σαφές ότι οι ετικέτες αυτές πληρούν την έννοια του εγγράφου, όπως αυτό ορίζεται στο άρθρο 13 περ. γ' ΠΚ δηλαδή ως γραπτού που προορίζεται ή είναι πρόσφορο να αποδείξει γεγονός που έχει έννομη σημασία και δεν απαιτείται να συνδυαστούν άρρηκτα με κάτι άλλο για να αποκτήσουν την έννοια του εγγράφου. Κατ' αρχάς, πρόκειται για γραπτά, αφού το νόημά τους έχει αποτυπωθεί με γραφή σε υλικό που έχει μονιμότητα και διάρκεια. Έπειτα, προκύπτει σαφώς ο εκδότης τους, που είναι ο παραλήπτης- εισαγωγέας του, κάθε φορά αναγραφόμενου, αλκοολούχου ποτού. Με την αναγραφή μάλιστα της επωνυμίας του ο εκδότης- παραγωγός-εισαγωγέας αναλαμβάνει την ευθύνη για κάθε ελαττωματικό προϊόν, σύμφωνα με τις διατάξεις του Ν. 2251/94, που στο άρθρο 6 ορίζει ότι "Ο παραγωγός ευθύνεται για κάθε ζημία που οφείλεται σε ελάττωμα τον προϊόντος του. Ως παραγωγός θεωρείται ο κατασκευαστής τελικού προϊόντος, πρώτης ύλης ή συστατικού, καθώς και κάθε πρόσωπο που εμφανίζεται ως παραγωγός του προϊόντος επιθέτοντας σε αυτό την επωνυμία, το σήμα ή άλλο διακριτικό του γνώρισμα.... Οποιος εισάγει ένα προϊόν για πώληση, χρηματοδοτική ή απλή μίσθωση ή άλλης μορφής διανομή στα πλαίσια της επαγγελματικής εμπορικής του δραστηριότητας ευθύνεται όπως ο παραγωγός". Συνεπώς, το ανωτέρω γραπτό είναι προορισμένο να αποδείξει γεγονός, που έχει κατ' αρχάς την προπεριγραφόμενη έννομη συνέπεια. Περαιτέρω, το περιεχόμενο αυτών, συνδυαζόμενο με το γεγονός ότι τα προερχόμενα από Κράτη - Μέλη ή εισαγόμενα από τρίτες χώρες αλκοολούχα ποτά (υποχρεούνται να) φέρουν τις ετικέτες αυτές ήδη κατά την αποστολή ή εξαγωγή τους προς την Ελλάδα (γεγονός που επιβεβαίωσαν επ' ακροατηρίω όλοι οι μάρτυρες υπάλληλοι και στελέχη εταιρειών εισαγωγέων αλκοολούχων ποτών), καθώς και υπόκειται στις προβλεπόμενες από την τελωνειακή νομοθεσία δασμοφορολογικές επιβαρύνσεις κατά το χρόνο πώλησής τους από τις εταιρείες παραλαβής ή εισαγωγής τους στην Ελλάδα, οδηγεί στο συμπέρασμα ότι οι εν λόγω ετικέτες είναι πρόσφορες πέραν των ανωτέρω, αφενός, να αποδείξουν τη νομιμότητα παραλαβής ή εισαγωγής των προϊόντων στην Ελλάδα από τις εταιρείες παρασκευής τους, αφετέρου, την εκ μέρους των εταιρειών, καταβολή νόμιμων φόρων και δασμών, έναντι πάντων, ήτοι έναντι των υποψηφίων αγοραστών ή καταναλωτών τους και των αρμόδιων για τον έλεγχο ελληνικών κρατικών αρχών. Επιπλέον, το γεγονός ότι οι πλαστογραφημένες ετικέτες προορίζονται να επικολληθούν στην οπίσθια πλευρά των φιαλών δεν σημαίνει ότι άνευ της υλικής αυτής ενέργειας δεν υφίσταται η πράξη της πλαστογραφίας. Η υλική ενέργεια της επικόλλησης των ετικετών αποτελεί στάδιο της διαδικασίας συσκευασίας του προϊόντος προς το σκοπό διάθεσής του και, κατά συνέπεια, της χρήσης του. Σχετικά έχουν κρίνει α) το υπ' αριθ. 1303/2003 βούλευμα του Συμβουλίου του Αρείου Πάγου (ΠοινΛογ 2003, σελ. 14710, με το οποίο απερρίφθη αίτηση αναίρεσης κατά του υπ' αριθμ. 359/2002 βουλεύματος του Συμβουλίου Εφετών Θεσσαλονίκης, στο οποίο, πέραν των ενδυμάτων, προσδιορίζονται ως πλαστά και βοηθητικά υλικά, όπως καρτέλες, ετικέτες, μήτρες, μεταξοτυπίες, κουμπιά, που έφεραν τις ενδείξεις των εταιρειών χωρίς να δοθεί η συναίνεση και εντολή των εν λόγω εταιρειών και τα οποία είχαν κατασκευασθεί από τον αναιρεσείοντα κατηγορούμενο κατ' απομίμηση των γνησίων, β) το υπ'αριθ. 1274/1996 βούλευμα του Συμβουλίου του Αρείου Πάγου (ΠοινΧρ 1997, σελ. 1409), με το οποίο κρίθηκε αιτιολογημένη η παραπομπή του αναιρεσείοντος - κατηγορουμένου για χρήση πλαστού εγγράφου, συνισταμένης στην πώληση αυτούσιων πλαστών σημάτων γνωστού γαλλικού οίκου μόδας προς τους συγκατηγορουμένους του, οι οποίοι μετέπειτα σύρραψαν αυτά σε δερμάτινες ανδρικές ζώνες και τις πωλούσαν ως γνήσια προϊόντα του ίδιου οίκου, γ) το υπ' αριθ. 1200/1990 βούλευμα του Συμβουλίου του Αρείου Πάγου (ΠοινΧρ 1991, σελ. 514), με το οποίο αναιρέθηκε βούλευμα του Συμβουλίου Εφετών Αθηνών, στο οποίο, ωστόσο, προσδιορίζονται ως υλικό αντικείμενο του εγκλήματος της πλαστογραφίας αυτοκόλλητες ετικέτες, χάρτινα κουτιά συσκευασίας και άλλα είδη συσκευασίας, που έφεραν το σήμα και τον εμπορικό τίτλο επιχείρησης, δ) το υπ' αριθ. 1070/1988 βούλευμα του Συμβουλίου του Αρείου Πάγου (ΠοινΧρ 1989, σελ. 51), με το οποίο απερρίφθη αίτηση αναίρεσης αναιρεσείοντος - κατηγορουμένου κατά βουλεύματος του Συμβουλίου Εφετών Θεσσαλονίκης και κρίθηκε αιτιολογημένη η παραπομπή του για ηθική αυτουργία σε πλαστογραφία και χρήση πλαστού, συνισταμένων στο γεγονός ότι έπεισε του συγκατηγορούμενούς του να κατασκευάσουν ετικέτες και κουτιά τύπων ουίσκι εξωτερικού και κάνοντας χρήση ψ των παραποιηθέντων αυτών ετικετών και κουτιών κατά τη συσκευασία των οινοπνευματωδών ποτών τα διέθεσε σε τρίτους ως προερχόμενα από το εξωτερικό. Εξάλλου, αντίστοιχες υλικές ενέργειες με αυτή της επικόλλησης των ετικετών επί των φιαλών οινοπνευματωδών ποτών είναι η τοποθέτηση πλαστών πινακίδων κυκλοφορίας αυτοκινήτου σε αυτό, οπότε η κατάρτιση των πλαστών πινακίδων συνιστά την πράξη της πλαστογραφίας, δίχως να απαιτείται η τοποθέτηση τους επί του οχήματος (βλ. Α.Π. 817/2011, δημοσιευμένη στην Τράπεζα Νομικών Πληροφοριών ΝΟΜΟΣ), και η τοποθέτηση πλαστών φαρμακευτικών ιδιοσκευασμάτων εντός πλαστών κυτίων συσκευασίας, οπότε η κατασκευή των πλαστών κυτίων συνιστά από μόνη της κατάρτιση πλαστού (Α.Π. 668/1998, ΠοινΧρ 1999, σελ. 149). Κατά συνέπεια, κάθε μία από τις ευρεθείσες στην κατοχή του κατηγορουμένου ετικέτα, φέρουσα στην ελληνική γλώσσα τις ενδείξεις που περιγράφονται παραπάνω, συνιστά πλαστογραφημένο έγγραφο κατά την έννοια του άρθρου 13 περ. γ' του Π.Κ., αποτελούσα έτσι το υλικό αντικείμενο κάθε μίας πράξης πλαστογράφησης, ανεξαρτήτως εάν αυτή ήταν επικολλημένη σε φιάλη ή εάν αντιστοιχούσε σε μία εκ των φιαλών που βρέθηκαν στην κατοχή του κατηγορουμένου. Επιπρόσθετα, είναι φανερό ότι σε μία λαθρεμπορική δραστηριότητα, όπως αυτή που είχε αναπτύξει ο κατηγορούμενος, που είχε δηλαδή και διάρκεια και μεγάλο μέγεθος, δεν είναι πρόσφορη η κατασκευή των ετικετών σε ποσότητες, που να αντιστοιχούν με τις δυνατότητες μιας ή δύο λαθραίων εισαγωγών, αλλά σε ποσότητες, που να εξυπηρετούν την προώθηση των λαθραίων προϊόντων σε κάποιο βάθος χρόνου. Οι ετικέτες δηλαδή, που δεν αντιστοιχούν σε υπαρκτές φιάλες δεν κατασκευάστηκαν, για να πεταχτούν, αλλά για να επικολληθούν (χρησιμοποιηθούν) σε φιάλες, που θα εισήγαγε ο κατηγορούμενος σε επόμενες μεταφορές. Πρέπει να σημειωθεί ότι τα ποτά, που βρέθηκαν στην πρώτη έρευνα στο αυτοκίνητο που τα μετέφερε από τη Βουλγαρία, ήταν κρυμμένα πίσω από κάρβουνα, γεγονός που οδηγεί το Δικαστήριο στο συμπέρασμα ότι οι μεταφορές δεν ξεπερνούσαν κάθε φορά έναν ορισμένο αριθμό φιαλών, προκειμένου να επιτυγχάνεται η απόκρυψη τους. Στο σημείο αυτό επισημαίνεται ότι το παράνομο περιουσιακό όφελος, που σκόπευε να προσπορίσει στον εαυτό του ο κατηγορούμενος βλάπτοντας το κράτος συνίσταται στο άθροισμα των διαφυγόντων φόρων και δασμών [Ειδικός Φόρος Κατανάλωσης (Ε.Φ.Κ.), δικαίωμα υπέρ Ειδικού Ταμείου Ελέγχου Παραγωγής και Ποιότητας Αλκοόλης-Αλκοολούχων Ποτών (ΕΤΕΠΠΑΑ) και Φόρος Προστιθέμενης Αξίας (Φ.Π.Α.)], που αντιστοιχούν σε κάθε μερικότερη πράξη κατάρτισης πλαστής ετικέτας στην ελληνική γλώσσα, όπως αυτό προσδιορίστηκε σύμφωνα με την από 24-10-2018 έκθεση προσδιορισμού δασμοφορολογικών επιβαρύνσεων της Προϊσταμένης του Τμήματος Ε.Φ.Κ. του Τελωνείου Λαυρίου, ανέρχεται δε στο συνολικό ποσό των 100.642,22 ευρώ και αναλύεται ως εξής: α) στις 3.226 ετικέτες με την ένδειξη BACARDI SUPERIOR RUM 70 cl και αλκοολικού τίτλου 37,5%, εκ των οποίων τις 2 είχε επικολλήσει σε φιάλες του ίδιου αλκοολούχου ποτού, αντιστοιχεί το ποσό των 28.775,92 ευρώ (8,92 Χ 3.226), β) στις 1.503 ετικέτες με την ένδειξη THE FAMOUS GROUSE με αλκοολικό τίτλο 40%, εκ των οποίων τις 3 είχε ήδη επικολλήσει σε φιάλες του ίδιου αλκοολούχου ποτού, αντιστοιχεί το ποσό των 14.338,62 ευρώ (9,54 Χ 1.503), γ) στις 1.448 ετικέτες με την ένδειξη ουίσκι Σκωτίας GRANTS με αλκοολικό τίτλο 40%, εκ των οποίων τις 48 είχε επικολλήσει σε φιάλες του ίδιου αλκοολούχου ποτού, αντιστοιχεί το ποσό των 14.842,00 ευρώ (10,25 Χ 1.448), δ) στις 2.466 ετικέτες με την ένδειξη CUTTY SARK με αλκοολικό τίτλο: 40%, αντιστοιχεί το ποσό των 23.525,64 ευρώ (9,54 Χ 2.466), ε) στις 1.471 ετικέτες με την ένδειξη "ABSOLUT VODKA", με αλκοολικό τίτλο: 40%, εκ των οποίων τις 47 είχε επικολλήσει σε φιάλες του ίδιου αλκοολούχου ποτού, αντιστοιχεί το ποσό των 14.003,92 ευρώ (9,52 Χ 1.471), στ) στις 50 ετικέτες με την ένδειξη "MARTINI BIANCO", με αλκοολικό τίτλο: 15%, τις οποίες είχε επικολλήσει σε ισάριθμες φιάλες του ίδιου αλκοολούχου ποτού, αντιστοιχεί το ποσό των 102,00 ευρώ (2,04 Χ 50), ζ) στις 28 ετικέτες με την ένδειξη MARTINI ASTI με αλκοολικό μέτρο 7,5%, τις οποίες είχε επικολλήσει σε ισάριθμες φιάλες του ίδιου αλκοολούχου ποτού, αντιστοιχεί το ποσό των 43,96 ευρώ (1,57 Χ 28), η) στις 157 ετικέτες με την ένδειξη "J&B" με αλκοολικό μέτρο 40%, αντιστοιχεί το ποσό των 1.497,78 ευρώ (9,54 Χ 157), θ) στις 292 ετικέτες με την ένδειξη "HAIG" με αλκοολικό μέτρο 40%, τις οποίες είχε επικολλήσει σε ισάριθμες φιάλες των 700 ml του ίδιου αλκοολούχου ποτού, αντιστοιχεί το ποσό των 2.785,68 ευρώ (9,54 Χ 292), ι) στις 17 ετικέτες με την ένδειξη "JACK DANIELS" και με αλκοολικό μέτρο 40%, τις οποίες είχε επικολλήσει σε ισάριθμες φιάλες των 70 cl του ίδιου αλκοολούχου ποτού, αντιστοιχεί το ποσό των 172,04 ευρώ (10,12 Χ 17), ια) στις 6 ετικέτες με την ένδειξη "JAGERMEISTER" και με αλκοολικό μέτρο 35%, τις οποίες είχε επικολλήσει σε ισάριθμες φιάλες των 700 ml του ίδιου αλκοολούχου ποτού, αντιστοιχεί το ποσό των 50,52 ευρώ (8,42 Χ 6), ιβ) στις 5 ετικέτες με την ένδειξη "DEWAR'S" και με αλκοολικό μέτρο 40%, τις οποίες είχε επικολλήσει σε ισάριθμες φιάλες των 700 ml του ίδιου αλκοολούχου ποτού, αντιστοιχεί το ποσό των 47,70 ευρώ (9,54 Χ 5), ιγ) στη 1 ετικέτα με την ένδειξη "URSUS" και με αλκοολικό μέτρο 21%, την οποία είχε επικολλήσει σε φιάλη των 700 ml του ίδιου αλκοολούχου ποτού, αντιστοιχεί το ποσό των 5,53 ευρώ, ιδ) στις 2 ετικέτες με την ένδειξη "LAZZARONI AMARETTO 1851" και με αλκοολικό μέτρο 24%, τις οποίες είχε επικολλήσει σε ισάριθμες φιάλες των 700 ml του ίδιου αλκοολούχου ποτού, αντιστοιχεί το ποσό των 12,06 ευρώ (6,03 Χ 2), ιε) στις 2 ετικέτες με την ένδειξη "TANGUERRAY" και με αλκοολικό μέτρο 47,30 %, τις οποίες είχε επικολλήσει σε ισάριθμες φιάλες των 70 cl του ίδιου αλκοολούχου ποτού, αντιστοιχεί το ποσό των 22,52 ευρώ (11,26 Χ 2), ιστ) στις 3 ετικέτες με την ένδειξη "LAZZARONI SAMBUCA" και με αλκοολικό μέτρο 42%, τις οποίες είχε επικολλήσει σε ισάριθμες φιάλες των 700 ml του ίδιου αλκοολούχου ποτού, αντιστοιχεί το ποσό των 29,94 ευρώ (9,98 Χ 3), ιζ) στις 2 ετικέτες με την ένδειξη "GRAPPA ΒΙΑΝΚΑ FINISSIMA" και με αλκοολικό μέτρο 38%, τις οποίες είχε επικολλήσει σε ισάριθμες φιάλες των 700 ml του ίδιου αλκοολούχου ποτού, αντιστοιχεί το ποσό των 18,16 ευρώ (9,08 Χ 2), ιη) στις 4 ετικέτες με την ένδειξη "JOHNNIE WALKER RED LABEL" και με αλκοολικό μέτρο 40%, τις οποίες είχε επικολλήσει σε ισάριθμες φιάλες των 700 ml του ίδιου αλκοολούχου ποτού, αντιστοιχεί το ποσό των 38,64 ευρώ (9,66 Χ 4) και ιθ) στις 864 ετικέτες, τις οποίες είχε επικολλήσει σε ισάριθμες φιάλες των 0,050 λίτρων με ποτό τσίπουρο και με αλκοολικό μέτρο 40%, αντιστοιχεί το ποσό των 330,65 ευρώ. Με βάση τα όσα πιο πάνω αναλυτικά εκτέθηκαν και από το πραγματολογικό υλικό που αποδείχθηκε, το Δικαστήριο ομόφωνα αποφασίζει ότι ο Υποπλοίαρχος Κ. Γ. πρέπει να κηρυχθεί ένοχος τελέσεως πλαστογραφίας κατ' εξακολούθηση, καθώς με δέκα εννιά μερικότερες πράξεις, που συνιστούν εξακολούθηση του ιδίου εγκλήματος, στη Νέα Μάκρη, Αττικής, κατά το από 1-6-2014 έως 18-9-2014 χρονικό διάστημα, κατήρτισε πλαστά έγγραφα, με σκοπό να παραπλανήσει με τη χρήση τους άλλους, σχετικά με γεγονότα, που μπορούσαν να έχουν έννομες συνέπειες, προσπορίζοντας στον εαυτό του παράνομο περιουσιακό όφελος, την πράξη του δε αυτή τέλεσε με συνολικό όφελος δικό του, που συγκεκριμένα ανήλθε στο ποσό των εκατό χιλιάδων εξακοσίων σαράντα δύο ευρώ και είκοσι δύο λεπτών του ευρώ (100.642,22 €)". Στη συνέχεια το παραπάνω Δικαστήριο κήρυξε τον αναιρεσείοντα - κατηγορούμενο ένοχο για την αξιόποινη πράξη της πλαστογραφίας κατ' εξακολούθηση αναγνωρίζοντας το ελαφρυντικό του συννόμου βίου (άρθρο 84 παρ. 2α ΠΚ) με το ακόλουθο διατακτικό: "Κηρύσσει αυτόν, παμψηφεί, ένοχο πλαστογραφίας κατ' εξακολούθηση (μερ. πρ. 19), που τελέστηκε στη Νέα Μάκρη, Αττικής, κατά το από 1-6-2014 έως 18-9-2014 χρονικό διάστημα και ειδικότερα ένοχο του ότι, ενώ ήταν στρατιωτικός, δηλαδή Υποπλοίαρχος (ΕΜ) και υπηρετούσε στη ΜΕΝ1, με περισσότερες από μία πράξεις που συνιστούν εξακολούθηση του ιδίου εγκλήματος, στη Νέα Μάκρη, Αττικής, κατά το από 1-6-2014 έως 18-9-2014 χρονικό διάστημα, κατήρτισε πλαστά έγγραφα, με σκοπό να παραπλανήσει με τη χρήση τους άλλους σχετικά με γεγονότα, που μπορούσαν να έχουν έννομες συνέπειες προσπορίζοντας στον εαυτό του παράνομο περιουσιακό όφελος, που ανήλθε στο ποσό των εκατό χιλιάδων εξακοσίων σαράντα δύο ευρώ και είκοσι δύο λεπτών του ευρώ (100.642,22€), έκανε δε χρήση μερικών εξ αυτών. Συγκεκριμένα, στον παραπάνω τόπο και χρόνο, προκειμένου να διαθέσει στην ελληνική αγορά, μέσω και της ευρισκόμενης επίσης στη Νέα Μάκρη, επί της οδού Αγίου Κωνσταντίνου 51, επιχείρησης MINI MARKET, ιδιοκτησίας της μητέρας του, Γ. Κ., την οποία (επιχείρηση), στην πραγματικότητα, διηύθυνε αυτός, διάφορα αλκοολούχα ποτά, τα οποία εισήγαγε λαθραία από τη Βουλγαρία, ήτοι χωρίς να έχει προηγουμένως καταβάλει τους προβλεπόμενους, για την εισαγωγή και κυκλοφορία αυτών στην ελληνική αγορά, δασμούς και φόρους, κατάρτισε χωρίς δικαίωμα τις κατωτέρω αναφερόμενες αυτοκόλλητες πλαστές ετικέτες, οι οποίες έφεραν τις προβλεπόμενες από τη νομοθεσία (άρθρο 7 της AYO αρ. 30/077/2131/2011) πληροφορίες στην ελληνική γλώσσα και ήταν απομίμηση των γνησίων ετικετών οι οποίες υφίστανται στις φιάλες που παραλαμβάνονται- εισάγονται και κυκλοφορούν νομίμως στην Ελλάδα. Τις παραπάνω αυτοκόλλητες πλαστές ετικέτες είτε επρόκειτο να τις επικολλήσει σε φιάλες αλκοολούχων ποτών, τις οποίες είχε εισάγει ή θα εισήγαγε λαθραία από τη Βουλγαρία, αφού προηγουμένως θα αποκολλούσε τις υπάρχουσες βουλγαρικές είτε τις είχε ήδη επικολλήσει σε φιάλες αλκοολούχων ποτών που είχε εισάγει (λαθραία) από την ως άνω χώρα, έχοντας προηγουμένως αποκολλήσει τις υπάρχουσες βουλγαρικές ετικέτες και από αυτές (τις φιάλες), άλλες ευρίσκοντο στην ως άνω επιχείρησή του, προκειμένου να διατεθούν στο καταναλωτικό κοινό, ενώ οι υπόλοιπες ευρίσκοντο στην ευρισκόμενη ομοίως στη Νέα Μάκρη, επί της οδού ..., οικία του, έτοιμες για προώθηση στην αγορά. Ειδικότερα, κατήρτισε τις παρακάτω αυτοκόλλητες πλαστές ετικέτες: 1) τρεις χιλιάδες διακόσιες έξι (3.226) χάρτινες ετικέτες λευκού χρώματος με αναγραφόμενη ένδειξη "BACARDI SUPERIOR RUM 70 cl, 37,5% WWW.BACARDI.COM Enjoy Responsibly. ΠΡΟΪΟΝ: ΡΟΥΜΙ ΠΑΡΑΣΚΕΤΑΣΤΗΣ ΟΙΚΟΣ: ΜΠΑΚΑΡΝΤI & ΚΟΜΠΑΝY ΛΙΜΙΤΕΝΤ ΠΑΡΑΓΕΤΑΙ ΣΤΟ ΠΟΥΕΡΤΟ ΡΙΚΟ ΧΩΡΑ ΕΜΦΙΑΛΩΣΗΣ: ΙΣΠΑΝΙΑ ΕΙΣΑΓΩΓΕΑΣ: BACARDI ΕΛΛΑΣ ΜΟΝΟΠΡΟΣΩΠΗ E.Π.Ε., ΚΑΛΑΒΡΥΤΩΝ 1,17ο ΧΛΜ ΕΘΝΙΚΗΣ ΟΔΟΥ ΑΘΗΝΩΝ - ΛΑΜΙΑΣ, 1456 ΝΕΑ ΚΗΦΙΣΙΑ". Από αυτές, α) τις 3224 δεν τις είχε ακόμα επικολλήσει στις αντίστοιχες φιάλες του αναφερόμενου αλκοολούχου ποτού ενώ β) έκανε χρήση των υπόλοιπων 2 επικολλώντας τες σε ισάριθμες φιάλες του ίδιου αλκοολούχου ποτού που τις τοποθέτησε στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 28.775,92 ευρώ (8,92 Χ 3.226). 2) χίλιες πεντακόσιες τρεις (1.503) χάρτινες ετικέτες κίτρινου χρώματος με αναγραφόμενη ένδειξη: "THE FAMOUS GROUSE ... ΟΥΊΣΚΙ ΣΚΩΤΙΑΣ Παράγεται και εμφιαλώνεται στο Ηνωμένο Βασίλειο από την εταιρεία MATTHEW GLOAG & SON LTD, PERTH, SCOTLAND. Εισαγω/γέας: COCA-COLA 3E ΕΛΛΑΔΟΣ A.B.E.E. Φραγκοκκλησιάς 9 T.K. 15125 ΑΠΟΛΑΥΣΤΕ ΥΠΕΥΘΥΝΑ 700ml, 40%". Από αυτές, α) τις 1500 δεν τις είχε ακόμα επικολλήσει στις αντίστοιχες φιάλες του κατωτέρω αναφερόμενου αλκοολούχου ποτού, β) την 1 την είχε ήδη επικολλήσει στην οπίσθια όψη μιας φιάλης των 700 ml, που περιείχαν ουίσκι μάρκας "THE FAMOUS GROUSE" με αλκοολικό μέτρο 40%, ενώ γ) έκανε χρήση των υπόλοιπων 2 επικολλώντας τες σε ισάριθμες φιάλες του ίδιου αλκοολούχου ποτού που τις τοποθέτησε στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 14.338,62 ευρώ (9,54 Χ 1.503). 3) χίλιες τετρακόσιες σαράντα οχτώ (1.448) χάρτινες ετικέτες με αναγραφόμενη ένδειξη: "ΠΡΟΪΟΝ: ΟΥΙΣΚΙ ΓΡΑΝΤΣ ΠΑΡΑΓΕΤΑΙ ΑΠΟ ΤΗΝ ΓΟΥΙΛΙΑΜ ΓΡΑΝΤ ΚΑΙ ΥΙΟΙ ΣΚΩΤΙΑ ΧΩΡΑ ΕΜΦΙΑΛΩΣΗΣ: ΗΝΩΜΕΝΟ ΒΑΣΙΛΕΙΟ ΕΙΣΑΓΩΓΕΑΣ: ΑΜΒΥΞ Α.Ε. ΚΩΝ/ΠΟΛΕΩΣ 6, 16452 ΑΡΓΥΡΟΥΠΟΛΗ". Από αυτές, α) τις 1400 δεν τις είχε ακόμα επικολλήσει στις αντίστοιχες φιάλες του κατωτέρω αναφερόμενου αλκοολούχου ποτού, β) τις 46 τις είχε ήδη επικολλήσει στην οπίσθια όψη ισάριθμων φιαλών των 700 ml που περιείχαν ουίσκι Σκωτίας, μάρκας "GRANTS" και με αλκοολικό τίτλο 40%, ενώ γ) έκανε χρήση των υπόλοιπων 2 επικολλώντας τες σε ισάριθμες φιάλες του ίδιου αλκοολούχου ποτού που τις τοποθέτησε στα ράφια του . ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 14.842,00 ευρώ (10,25 Χ 1.448). 4) δύο χιλιάδες τετρακόσιες εξήντα έξι (2.466) ετικέτες, με αναγραφόμενη ένδειξη: "CUTTY SARK ΟΥΙΣΚΥ ΣΚΩΤΙΑΣ Παράγεται και εμφιαλώνεται στο Ηνωμένο Βασίλειο από την Εταιρεία ΕΝΤΡΙΝΚΤΟΝ ΝΤΊΣΤΊΛΕΡΣ ΛΤΔ Εισαγωγέας: COCA -COLA 3Ε ΕΛΛΑΔΟΣ Α.Β.Ε.Ε. Φραγκοκκλησιάς 9, ΤΚ 15125, Μαρούσι ΑΠΟΛΑΥΣΤΕ ΥΠΕΥΘΥΝΑ", τις οποίες δεν τις είχε ακόμα επικολλήσει στις αντίστοιχες φιάλες του αναφερόμενου αλκοολούχου ποτού. Το όφελος που σκόπευε να προσπορίσει στον εαυτό του αντιστοιχεί στο ποσό των 23.525,64 ευρώ (9,54 Χ 2.466). 5) χίλιες τετρακόσιες εβδομήντα (1.471) ετικέτες, με αναγραφόμενη ένδειξη: "ABSOLUT VODKA 40% 700ML ΒΟΤΚΑ ΠΑΡΑΣΚ/ΤΗΣ ΟΙΚΟΣ: BIN ΣΠΙΡΙΤ ΑΒ ΧΩΡΑ ΕΜΦ/ΣΗΣ: ΣΟΥΗΔΙΑ ΕΙΣΑΓΩΓΕΑΣ: PERNOD RICARD HELLAS Α.Β.Ε.Ε. Π. ΝΑΥΜΑΧΙΑΣ ΕΛΛΗΣ 119, 81100 ΜΥΤΙΛΗΝΗ". Από αυτές, α) τις 1424 δεν τις είχε ακόμα επικολλήσει στις αντίστοιχες φιάλες του κατωτέρω αναφερόμενου αλκοολούχου ποτού ενώ β) τις υπόλοιπες 47 τις είχε ήδη επικολλήσει στην πλάγια όψη ισάριθμων φιαλών των 700 ml που περιείχαν βότκα μάρκας "ABSOLUTE VODKA" και με αλκοολικό τίτλο: 40%. Το όφελος που σκόπευε να προσπορίσει στον εαυτό του αντιστοιχεί στο ποσό των 14.003,92 ευρώ (9,52 Χ 1.471). 6) πενήντα (50) χάρτινες ετικέτες, με αναγραφόμενη ένδειξη: "MARTINI BIANCO ΠΡΟΪΟΝ ΒΕΡΜΟΎΤ ΠΑΡΑΣΚ/ΕΜΦΙΑΛ ΑΠΟ MARTINI & ROSSI S.P.A. ΙΤΑΛΙΑ ΕΙΣΑΓΩΓΕΑΣ BACARDI ΕΛΛΑΣ ΜΟΝΟΠΡΟΣΩΠΗ Ε.Π.Ε. ΚΑΛΑΒΡΥΤΩΝ . 1,17ο ΧΙΛ ΕΘΝΙΚΗΣ ΟΔΟΎ ΑΘΗΝΩΝ - ΛΑΜΙΑΣ 145 64 ΝΕΑ ΚΗΦΙΣΙΑ ΠΕΡΙΕΧΕΙ ΘΕΙΩΔΗ". Από αυτές, α) τις 41 τις είχε ήδη επικολλήσει στην οπίσθια όψη ισάριθμων φιαλών 100 ml που περιείχαν ποτό βερμούτ, μάρκας "MARTINI BIANCO" και με αλκοολικό τίτλο: 15%, ενώ β) έκανε χρήση των υπόλοιπων 9 επικολλώντας τες σε ισάριθμες φιάλες του ίδιου αλκοολούχου ποτού που τις τοποθέτησε στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 102,00 ευρώ (2,04 Χ 50). 7) είκοσι οκτώ (28) χάρτινες ετικέτες, με αναγραφόμενη ένδειξη: "ΑΦΡΩΔΗΣ ΟΙΝΟΣ ΑΛΚ. ΒΑΘΜ. II 7,5% (0,75 It) ΠΑΡ/ΤΗΣ ΟΙΚΟΣ MARTINI & ROSSI S.P.A. ΧΩΡΑ ΕΜΦΙΑΛΩΣΗΣ ΙΤΑΛΙΑ ΕΙΣΑΓΩΓΗ - ΔΙΑΝΟΜΗ JAMMEC ΜΟΝΟΠΡΟΣΩΠΗ Ε.Π.Ε. EMM. ΠΑΠΠΑ 3 ΑΙΓΑΛΕΩ ΤΗΛ. 2104954876 ΠΕΡΙΕΧΕΙ ΘΕΙΩΔΗ, τις οποίες είχε επικολλήσει στην οπίσθια όψη ισάριθμων φιαλών των 750 ml, που περιείχαν αφρώδη οίνο, μάρκας "MARTINI ASTI" και με αλκοολικό τίτλο: 7,55%. Το όφελος που σκόπευε να προσπορίσει στον εαυτό του αντιστοιχεί στο ποσό των 43,96 ευρώ (1,57 Χ 28). 8) εκατόν πενήντα επτά (157) χάρτινες ετικέτες, με αναγραφόμενη ένδειξη: "ΠΑΡΑΣΚΕΎΑΣΤΗΣ ΟΙΚΟΣ: ΤΖΟΥΣΤΕΡΙΝΙ & ΜΠΡΟΥΚΣ ΧΩΡΑ ΕΜΦΙΑΛΩΣΗΣ: ΣΚΩΤΙΑ ΕΙΣΑΓΩΓΕΑΣ ΝΤΙΑΤΖΙΟ ΕΛΛΑΣ Α.Ε. ΑΓΙΟΥ ΘΩΜΑ 27 15124 ΜΑΡΟΥΣΙ". Από αυτές, α) τις 151 τις είχε ήδη επικολλήσει σε ισάριθμες φιάλες των 700 ml, που περιείχαν ουίσκι Σκωτίας, μάρκας "J& Β", και με αλκοολικό τίτλο: 40%, ενώ β) έκανε χρήση των υπόλοιπων 6 επικολλώντας τες σε ισάριθμες φιάλες του ίδιου αλκοολούχου ποτού που τις τοποθέτησε στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 1.497,78 ευρώ (9,54 Χ 157). 9) διακόσιες ενενήντα δυο (292) χάρτινες ενδείξεις, με αναγραφόμενη ένδειξη: "ΠΑΡΑΣΚΕΥΑΣΤΗΣ ΟΙΚΟΣ: JOHN HAIG & Co ΧΩΡΑ ΕΜΦ/ΣΗΣ: ΣΚΩΤΙΑ, ΗΝΩΜΕΝΟ ΒΑΣΙΛΕΙΟ ΕΙΣΑΓΩΓΕΑΣ ΝΤΙΑΤΖΙΟ ΕΛΛΑΣ Α.Ε. ΑΓΙΟΥ ΘΩΜΑ 27 15124 ΜΑΡΟΥΣΙ", τις οποίες είχε επικολλήσει στην οπίσθια όψη ισάριθμων φιαλών, των 700 ml που περιείχαν ουίσκι Σκωτίας, μάρκας "HAIG" και με αλκοολικό τίτλο: 40%,. Το όφελος που σκόπευε να προσπορίσει στον εαυτό του αντιστοιχεί στο ποσό των 2.785,68 ευρώ (9,54 Χ 292). 10) δεκαεπτά (17) χάρτινες ετικέτες, με αναγραφόμενη ένδειξη: "ΟΎΙΣΚΥ ΤΕΝΕΣΣΗ Παράγεται και Εμφιαλώνεται στις Η.Π.Α. από το Αποστακτήριο JACKDANIEL'S. Εισαγωγέας: COKA - COLA 3Ε ΕΛΛΑΔΟΣ Α.Β.Ε.Ε. Φραγκοκλησιάς 9 ΤΚ 15125 ΜΑΡΟΥΣΙ Απολαύστε υπεύθυνα", τις οποίες είχε επικολλήσει στην οπίσθια όψη ισάριθμων φιαλών των 70 cl που περιείχαν ουίσκι μάρκας "JACK DANIELS", των 70 cl και με αλκοολικό βαθμό 40%. Το όφελος που σκόπευε να προσπορίσει στον εαυτό του αντιστοιχεί στο ποσό των 172,04 ευρώ (10,12 Χ 17). 11) πέντε (5) χάρτινες ετικέτες, με αναγραφόμενη ένδειξη: "ΠΡΟΪΟΝ ΟΥΣΚΙ ΣΚΩΤΙΑΣ ΠΑΡΑΣΚ./ΕΜΦΙΑΛ: ΤΖΟΝ ΝΤΙΟΤΑΡ & ΥΙΟΙ ΜΕΓΑΛΗ ΒΡΕΤΑΝΙΑ ΕΙΣΑΓΩΓΕΑΣ: BACARDI ΕΛΛΑΣ ΜΟΝΟΠΡΟΣΩΠΗ ΕΠΕ ΚΑΛΑΒΡΥΤΩΝ 1 17ο χλμ ΕΘΝΙΚΗΣ ΟΔΟΥ Αθηνών - Λαμίας 14564, ΝΕΑ ΚΗΦΙΣΙΑ". Από αυτές, α) τις 3 τις είχε ήδη επικολλήσει στην οπίσθια όψη ισάριθμων φιαλών των 70 cl που περιείχαν ουίσκι Σκωτίας, μάρκας "DEWAR'S WHITE LABEL", με αλκοολικό μέτρο 40%, ενώ β) έκανε χρήση των υπόλοιπων 2 επικολλώντας τες σε ισάριθμες φιάλες του ίδιου αλκοολούχου ποτού που τις τοποθέτησε στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 47,70 ευρώ (9,54 Χ 5). 12) δύο (2) χάρτινες ετικέτες με αναγραφόμενη ένδειξη: "GIN ΠΑΡΑΣΚΕΥΑΣΤΗΣ ΟΙΚΟΣ CHARLESTANQYERAY & Co ΧΩΡΑ ΕΜΦΙΑΛΩΣΗΣ ΜΕΓ. ΒΡΕΤΤΑΝΙΑ. ΕΙΣΑΓΩΓΕΑΣ: ΝΤΙΑΤΖΕΟ ΕΛΛΑΣ Α.Ε. ΑΠΟΤ ΘΩΜΑ 27 151 24 ΜΑΡΟΥΣΙ", τις οποίες είχες επικολλήσει στην οπίσθια όψη ισάριθμων φιαλών που περιείχαν τζιν, μάρκας "Tanqueray" των 70 cl, με αλκοολικό μέτρο 47,3%. Το όφελος που σκόπευε, να. προσπορίσει στον εαυτό του αντιστοιχεί στο ποσό των 22,52 ευρώ (11,26X2). 13) τέσσερις (4) χάρτινες ετικέτες με αναγραφόμενη ένδειξη: "ΠΑΡΑΣΚΕΥΑΣΤΗΣ ΟΙΚΟΣ: JOHN WALKER & SONS ΧΩΡΑ ΕΜΦΙΑΛΩΣΗΣ ΗΝΩΜ. ΒΑΣΙΛΕΙΟ ΕΙΣΑΓΩΓΕΑΣ ΝΤΙΑΤΖΕΟ ΕΛΛΑΣ Α.Ε. Αγ. Θωμά 27 151 24 ΜΑΡΟΤΣΙ...". Από αυτές, α) τις 2 τις είχε ήδη επικολλήσει σε ισάριθμες φιάλες του κατωτέρω αναφερόμενου αλκοολούχου ποτού, ενώ β) έκανε χρήση των υπόλοιπων 2 επικολλώντας τες στην οπίσθια όψη ισάριθμων φιαλών που περιείχαν ουίσκι, μάρκας "JOHNNIE WALKER RED LABEL" και αλκοολικό μέτρο 40% που τις τοποθέτησε στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 38,64 ευρώ (9,66X4). 14) έξι (6) χάρτινες ετικέτες, με αναγραφόμενη ένδειξη: "ΕΙΔΟΣ: ΛΙΚΕΡ ΠΑΡΑΣΚΕΤΑΣΤΗΣ ΜΑΣΤ ΓΕΓΚΕΡΜΑΪΣΤΕΡ Σ.Ε. ΕΜΦΙΑΛΩΣΗ: ΓΕΡΜΑΝΙΑ ΕΙΣΑΓΩΓΕΑΣ: Β.Σ. Κ. Α.Β.Ε.Ε.Π. 23ο χιλ. ΕΘΝ. ΟΔΟΤ Αθηνών - Λαμίας 14365 Άγιος Στέφανος - Αττική" τις οποίες είχε επικολλήσει στην οπίσθια όψη ισάριθμων φιαλών των 700 ml που περιείχαν λικέρ, μάρκας: "JAGERMEISTER" και με αλκοολικό μέτρο 35%, έκανε δε χρήση αυτών τοποθετώντας τις στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 50,52 ευρώ (8,42 Χ 6). 15) μία (1) χάρτινη ετικέτα με αναγραφόμενη ένδειξη: "ΛΙΚΕΡ ΒΟΤΚΑΣ Based LIQUER ΠΑΡΑΣΚΕΤΑΣΤΗΣ ΟΙΚΟΣ: URSUS VODKA COMPANY ΧΩΡΑ ΕΜΦΙΑΛΩΣΗΣ: ΜΕΓΑΛΗ ΒΡΕΤΑΝΙΑ ΕΙΣΑΓΩΓΕΑΣ: ΝΤΙΑΤΖΕΟ ΕΛΛΑΣ Α.Ε. ΑΓΙΟΥ ΘΩΜΑ 27 151 24 ΜΑΡΟΥΣΙ", την οποία είχε επικολλήσει στην οπίσθια όψη φιάλης 700 ml που περιείχε λικέρ βότκας, μάρκας "URSUS" και με αλκοολικό μέτρο 21%, έκανε δε χρήση αυτής τοποθετώντας την στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 5,53 ευρώ. 16) δύο (2) χάρτινες ετικέτες με αναγραφόμενη ένδειξη: "ΕΙΔΟΣ: ΛΙΚΕΡ ΙΤΑΛΙΑΣ AMARETTO LAZZARONI 1851 ΣΥΣΤΑΤΙΚΑ ... ΕΙΣΑΓΩΓΗ: ΝΕΚΤΑΡ Α.Ε. ΔΑΦΝΗΣ 35 ΚΟΡΥΔΑΛΛΟΣ ΤΗΛ ... Παραγωγή - Εμφιάλωση Paolo Lazzaroni & FIGGI SPA SARONNO ΙΤΑΛΙΑ", τις οποίες είχες επικολλήσει στην οπίσθια όψη ισάριθμων φιαλών των 700 ml που περιείχαν λικέρ μάρκας "LAZZARONI AMARETTO 1851" και με αλκοολικό μέτρο 24%, έκανε δε χρήση αυτών τοποθετώντας τις στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 12,06 ευρώ (6,03 Χ 2). 17) τρεις (3) χάρτινες ετικέτες με αναγραφόμενη ένδειξη: "ΕΙΔΟΣ: ΣΑΜΠΟΥΚΑ (SAMBUCA LAZZARONI) ΣΥΣΤΑΤΙΚΑ ... ΕΙΣΑΓΩΓΕΑΣ ΝΕΚΤΑΡ ΑΕ Δάφνης 5 Κορυδαλλός τηλ. ... ΠΑΡΑΓΩΓΗ - ΕΜΦΙΑΛΩΣΗ: PAOLO LAZZARONI & FIGGI Spav SARONNO (VA) ΙΤΑΛΙΑ", τις οποίες είχε επικολλήσει στην οπίσθια όψη ισάριθμων φιαλών που περιείχαν αλκοολούχο ποτό μάρκας "LAZZARONI SAMBUCA" και με αλκοολικό μέτρο 42%, έκανε δε χρήση αυτής τοποθετώντας την στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 29,94 ευρώ (9,98 Χ 3). 18) δύο (2) χάρτινες ετικέτες με αναγραφόμενη ένδειξη: "ΕΙΔΟΣ: ΑΦΡΩΔΗΣ ΟΙΝΟΣ Ε.Ο.Π. ΠΑΡ/ΣΤΗΣ OIKO&GARDENE MALVOSTI S.P.A. ΧΩΡΑ ΠΡΟΕΛΕΥΣΗΣ: ΙΤΑΛΙΑ ΕΙΣΑΓΩΓΕΑΣ ΜΠΟΪΚΟΣ Α.Ε.Ε.Α. ΔΥΑΛΕΩΝ 3 118 54 ΑΘΗΝΑ", τις οποίες είχε επικολλήσει στην οπίσθια όψη φιαλών των 700 ml που περιείχαν αφρώδη οίνο, μάρκας "GRAPPA ΒΙΑΝΚΑ FINISSIMA" και με αλκοολικό μέτρο 38% έκανε δε χρήση αυτών τοποθετώντας τις στα ράφια του ανωτέρω αναφερόμενου καταστήματος της μητέρας του. Το όφελος που σκόπευε να προσπορίσει στον εαυτό του αντιστοιχεί στο ποσό των 18,16 ευρώ (9,08 Χ 2). 19) 864 ετικέτες, τις οποίες είχε επικολλήσει σε ισάριθμες φιάλες των 0,050 λίτρων με ποτό τσίπουρο και με αλκοολικό μέτρο 40%. Το όφελος που σκόπευε να προσπορίσει στον εαυτό του αντιστοιχεί στο ποσό των 330,65 ευρώ. Στην πράξη του αυτή προέβη με σκοπό να παραπλανήσει, με τη χρήση των παραπάνω πλαστών ετικετών, τόσο αυτών που είχε ήδη επικολλήσει σε φιάλες και τις οποίες προόριζε για διάθεση στο καταναλωτικό κοινό, όσο και αυτών που επρόκειτο να επικολλήσει (πλην όμως δεν πρόλαβε να το κάνει, καθώς κατελήφθη από τα αστυνομικά όργανα της Διεύθυνσης Ασφαλείας Θεσσαλονίκης/Τ.Π.Π.Δ., την 18 προς 19-09-2014, να μεταφέρει λαθραία αλκοολούχα ποτά) αφενός τους ανυποψίαστους καταναλωτές, ότι αυτά είχαν δήθεν εισαχθεί από τα πρόσωπα που αναγράφονταν σε αυτές, ως εισαγωγείς των εν λόγω ποτών οι οποίοι δήθεν ήταν υπεύθυνοι για την αποζημίωση τους σε περίπτωση ελαττωματικού προϊόντος και ότι είχαν καταβληθεί οι νόμιμοι φόροι και δασμοί που ανέβαζαν το κόστος τους ώστε να καταβάλουν το σύνηθες για αυτά τίμημα και αφετέρου τις ελληνικές κρατικές αρχές ότι είχαν ακολουθηθεί όλες οι νόμιμες προϋποθέσεις για την εισαγωγή των ποτών αυτών στην ελληνική επικράτεια από τους ως άνω εισαγωγείς αυτών και κυρίως ότι είχαν καταβληθεί οι αναλογούντες για το κάθε ποτό δασμοί και φόροι ώστε να μην αποκαλυφθεί η παράνομη δράση του. Με αυτόν τον τρόπο προσπόρισε στον εαυτό του παράνομο περιουσιακό όφελος και αντίστοιχα έβλαψε την περιουσία των εισαγωγέων των ποτών αυτών από διαφυγόντα κέρδη καθώς του ελληνικού Δημοσίου από την αποφυγή καταβολής των ως άνω δασμοφορολογικών επιβαρύνσεων, το δε συνολικό όφελος που επεδίωξε να προσπορίσει στον εαυτό του καθώς και η συνολική ζημία που προξένησε στο κράτος αντίστοιχα ανέρχεται στο ποσό των εκατό χιλιάδων εξακοσίων σαράντα δύο ευρώ και είκοσι δύο λεπτών του ευρώ (100.642,22 €)". Με τις παραδοχές αυτές, οι οποίες διαλαμβάνονται στο σκεπτικό, σε συνδυασμό με όσα αναφέρονται στο διατακτικό της προσβαλλόμενης απόφασης, που παραδεκτά αλληλοσυμπληρώ-νονται, το Δικαστήριο της ουσίας διέλαβε στην εν λόγω απόφασή του την απαιτούμενη από τις διατάξεις του Συντάγματος και του ΚΠοινΔ, ειδική και εμπεριστατωμένη αιτιολογία, αφού αναφέρονται σ' αυτή με σαφήνεια, πληρότητα, χωρίς αντιφάσεις και λογικά κενά και κατά τρόπο επιτρέποντα τον αναιρετικό έλεγχο, τα πραγματικά περιστατικά, που αποδείχθηκαν από την ακροαματική διαδικασία και συγκροτούν την αντικειμενική και υποκειμενική υπόσταση των ως άνω εγκλημάτων, για τα οποία καταδικάσθηκε ο αναιρεσείων, οι αποδείξεις από τις οποίες συνήγαγε τα περιστατικά αυτά και οι συλλογισμοί με βάση τους οποίους έκανε υπαγωγή των περιστατικών αυτών στις ουσιαστικές ποινικές διατάξεις των άρθρων 13 περ. γ', 26 εδ.α ', 27 παρ. 1 και 2 εδ. β', 98, 216 παρ. 1 ΠΚ, τις οποίες ορθά ερμήνευσε και εφάρμοσε και δεν παραβίασε ευθέως ή εκ πλαγίου με ασαφείς ή αντιφατικές αιτιολογίες ώστε να στερήσει την απόφαση νόμιμης βάσης. Ειδικότερα στην προσβαλλόμενη απόφαση διαλαμβάνονται οι ακόλουθες κρίσιμες σαφείς και διευκρινιστικές παραδοχές για τη στοιχειοθέτηση του αδικήματος της πλαστογραφίας: α) ότι ο αναιρεσείων κατάρτισε εξακολουθητικά αυτοκόλλητες πλαστές ετικέτες, οι οποίες έφεραν τις προβλεπόμενες από την ελληνική νομοθεσία πληροφορίες στην ελληνική γλώσσα και ήταν απομίμηση των γνησίων ετικετών, που υφίστανται στις φιάλες αλκοολούχων ποτών, που εισάγονται και κυκλοφορούν νόμιμα στην Ελλάδα β) ότι βρέθηκε πλήθος αυτοκόλλητων πλαστών ετικετών τόσο στο ΙΧΕ αυτοκίνητο ιδιοκτησίας του (αναιρεσείοντος), στο οποίο επέβαινε όσο και στην οικία του, εκ των οποίων άλλες είχε επικολλήσει σε φιάλες αλκοολούχων ποτών και άλλες προόριζε να τις επικολλήσει σε αντίστοιχες φιάλες αλκοολούχων ποτών που εισήγαγε παράνομα στην Ελλάδα από τη Βουλγαρία γ) ότι ο αναιρεσείων σκοπό είχε να παραπλανήσει με τη χρήση τους το καταναλωτικό κοινό ότι τα αλκοολούχα ποτά είχαν εισαχθεί νόμιμα στην Ελλάδα από τις ελληνικές εταιρείες εισαγωγής - αντιπροσώπευσης. Συνεπώς ο δεύτερος και ο τρίτος αναιρετικοί λόγοι από το άρθρο 510 παρ.1 στοιχ. Δ και Ε ΚΠοινΔ με τους οποίους πλήττεται η προσβαλλόμενη απόφαση για έλλειψη ειδικής και εμπεριστατωμένης αιτιολογίας ως προς την περί ενοχής κρίση του δευτεροβαθμίου Δικαστηρίου και για εσφαλμένη ερμηνεία και εφαρμογή της ουσιαστικής ποινικής διάταξης είναι αβάσιμοι. Περαιτέρω η παραβίαση των διατάξεων της Ευρωπαϊκής σύμβασης για την προάσπιση των Δικαιωμάτων του Ανθρώπου (ΕΣΔΑ), η οποία κυρώθηκε με το ν.δ. 53/1974 και έχει υπερνομοθετική η ισχύ (άρθρο 28 παρ. 1 Συντάγματος) δεν δημιουργεί ιδιαίτερο λόγο αναίρεσης της απόφασης, πέραν εκείνων που αναφέρονται περιοριστικά στο άρθρο 510 παρ.1 του ΚΠοινΔ εκτός αν συνδυάζεται με άλλη πλημμέλεια, που υπάγεται στους προβλεπόμενους πιο πάνω λόγους. Στην κρινόμενη περίπτωση αποδίδεται στην προσβαλλόμενη απόφαση η πλημμέλεια, με επίκληση τον προβαλλόμενο κατά τα ανωτέρω, τέταρτο αναιρετικό λόγο, ότι παραβιάστηκε το δικαίωμα του αναιρεσείοντος σε δίκαιη δίκη που θεσπίστηκε με το άρθρο 6 παρ.1 αυτής. Όμως με βάση το γεγονός ότι οι προβαλλόμενοι με την αίτηση αναίρεσης λόγοι που ήδη αναφέρθηκαν είναι αβάσιμοι η επικαλούμενη παραβίαση των δικαιωμάτων της ΕΣΔΑ δεν στοιχειοθετεί από μόνη της ιδιαίτερο νομικό λόγο (ΑΠ 354/2019). Κατά συνέπεια ο τέταρτος λόγος αναίρεσης είναι απαράδεκτος. Κατ' ακολουθίαν εφόσον δεν υπάρχει άλλος λόγος για έρευνα πρέπει να απορριφθεί η κρινόμενη αίτηση αναίρεσης και να επιβληθούν στον αναιρεσείοντα τα δικαστικά έξοδα της παρούσας δίκης (άρθρο 578 παρ.1 ΚΠοινΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την υπ' αριθμ. πρωτ. 6756/23 από 20.9.2023 αίτηση του Κ. Γ. του Ι., κατοίκου ..., οδός ..., για αναίρεση της υπ' αριθ. 97/2022 απόφασης του Πενταμελούς Αναθεωρητικού Δικαστηρίου. ΕΠΙΒΑΛΛΕΙ στον αναιρεσείοντα τα δικαστικά έξοδα, που ανέρχονται στο ποσό των διακοσίων πενήντα (250) ευρώ. ΚΡΙΘΗΚΕ, αποφασίσθηκε στην Αθήνα, στις 2 Φεβρουαρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 22 Μαρτίου 2024.

LEGAL REFERENCES
Articles Referenced: άρθρα 473 παρ. 2, άρθρο 510 παρ.1, άρθρων 320, άρθρων 172, άρθρο 510 παρ.1 στοιχ. Β', άρθρο 510 παρ. 1 στοιχ Β', άρθρου 216 παρ. 1, άρθρο 2 του ΠΚ, άρθρου 13 στοιχ. γ', άρθρο 98 του ΠΚ, άρθρα 93 παρ. 3, άρθρο 510 παρ.1 στοιχ. Δ', άρθρων 177 παρ.1, άρθρο 510 παρ.1 στοιχ. Ε', άρθρο 510 παρ. 1 στοιχ. Ε', άρθρο 13 περ. γ', άρθρο 6, άρθρου 13 περ. γ', άρθρο 84 παρ. 2, άρθρο 7, άρθρων 13 περ. γ', άρθρο 510 παρ.1 στοιχ. Δ, άρθρο 28 παρ. 1, άρθρο 6 παρ.1, άρθρο 578 παρ.1, άρθρα 473, άρθρο 510, άρθρου 216, άρθρο 2, άρθρου 13, άρθρο 98, άρθρα 93, άρθρων 177, άρθρο 13, άρθρο 84, άρθρων 13, άρθρο 28, άρθρο 578
Article Codes: ΠΚ
Law References: nan
Total Articles Cited: 28

DATES MENTIONED: 20-9-2023|31-7-2023|4-11-2019|13-3-2019|2-8-2019|11-11-2019|18-9-2014|19-09-2014|31-8-2011|24-10-2018|1-6-2014|19-01-2024|02-02-2024|22-03-2024

SOURCE: https://areiospagos.gr/nomologia/apofaseis_DISPLAY.asp?cd=9AFUS8BA9HO2OHANYPSTH8Y8URUHNN&apof=516_2024&info=ΠΟΙΝΙΚΕΣ -  Ε